text:
 IL-KUMMISSJONI EWROPEA
 Brussell, 4.4.2017
 COM(2017) 164 final
 2017/0075(NLE)
 Proposta għal
 DEĊIŻJONI TAL-KUNSILL
 dwar l-iffirmar, f’isem l-Unjoni Ewropea, tal-Ftehim Bilaterali bejn l-Unjoni Ewropea u l-Istati Uniti tal-Amerka dwar miżuri prudenzjali fir-rigward tal-assigurazzjoni u r-riassigurazzjoni
 MEMORANDUM TA’ SPJEGAZZJONI
 1.KUNTEST TAL-PROPOSTA
 •Raġunijiet għall-proposta u l-objettivi tagħha
 Din il-proposta tirriżulta minn deċiżjoni tal-Kunsill tal-21 ta’ April 2015
 1
 li permezz tagħha l-Kummissjoni ġiet awtorizzata tiftaħ negozjati mal-Istati Uniti tal-Amerka (l-Istati Uniti) għall-konklużjoni ta’ Ftehim dwar l-assigurazzjoni u r-riassigurazzjoni. Skont din id-deċiżjoni, kif ukoll id-direttivi ta’ negozjar, il-Kummissjoni Ewropea nnegozjat Ftehim Bilaterali mal-Istati Uniti dwar miżuri prudenzjali fir-rigward tal-assigurazzjoni u r-riassigurazzjoni, matul l-2016.
 Dan il-Ftehim Bilaterali jkopri tliet oqsma, is-superviżjoni tal-grupp, ir-riassigurazzjoni u l-iskambju ta’ informazzjoni bejn superviżuri:
 - Huwa jistabbilixxi l-kundizzjonijiet għas-superviżjoni tal-gruppi fiż-żewġ Partijiet ta’ gruppi tal-assigurazzjoni u tar-riassigurazzjoni rispettivi tagħhom. Il-gruppi tal-assigurazzjoni u tar-riassigurazzjoni attivi tal-UE u l-Istati Uniti fiż-żewġ ġuriżdizzjonijiet mhux se jkunu soġġetti għal ċerti rekwiżiti fir-rigward tas-superviżjoni tal-gruppi għall-attivitajiet tagħhom madwar id-dinja, iżda s-superviżuri jżommu l-kapaċità li jitolbu u jiksbu informazzjoni dwar attivitajiet madwar id-dinja li jistgħu jkunu ta’ dannu għal titolari ta’ poloz jew l-istabbiltà finanzjarja.
 - Huwa jistabbilixxi l-kundizzjonijiet prudenzjali li għandhom jiġu applikati għat-tneħħija ta’ preżenza lokali u r-rekwiżiti kollaterali għal riassiguraturi regolati u sorveljati mill-Parti l-oħra.
 - Huwa fih dispożizzjonijiet u, f’anness, mudell ta’ memorandum ta’ ftehim għall-iskambju ta’ informazzjoni bejn l-awtoritajiet ta’ superviżjoni tal-UE u l-Istati Uniti. L-awtoritajiet superviżorji se jkunu mħeġġa biex jużaw dawn id-dispożizzjonijiet biex jiżguraw standard għoli ta’ segretezza professjonali f’kull skambju ta’ informazzjoni kunfidenzjali meħtieġa għat-twettiq tal-attivitajiet superviżorji ġenerali tagħhom.
 Il-Ftehim b’hekk jistabbilixxi qafas approprjat prudenzjali sabiex jiġi applikat għall-assiguraturi u r-riassiguraturi miż-żewġ Partijiet.
 Din il-proposta għal Deċiżjoni tal-Kunsill tikkostitwixxi l-istrument legali għall-konklużjoni ta’ dan il-Ftehim Bilaterali mal-Istati Uniti f’isem l-UE.
 •Konsistenza mad-dispożizzjonijiet eżistenti fil-qasam ta' politika
 Il-leġiżlazzjoni tal-UE fil-qasam tal-assigurazzjoni tistabbilixxi qafas prudenzjali għall-protezzjoni tat-titolari tal-poloz u għall-istabbiltà finanzjarja. Dan il-Ftehim jikkontribwixxi ulterjorment biex jiġi żgurat livell għoli ta’ protezzjoni għad-detenturi ta’ polza fl-UE, b’mod partikolari permezz ta’ aktar kooperazzjoni u skambju ta’ informazzjoni bejn is-sorveljanti, waqt li jiġi żgurat ukoll li l-impriżi tal-assigurazzjoni u r-riassigurazzjoni regolati b’mod xieraq taż-żewġ Partijiet ma jkunux soġġetti għal piż żejjed.
 •Konsistenza ma' politiki oħra tal-Unjoni
 F’konformità mal-objettivi tal-Pjan ta’ Investiment għall-Ewropa u l-Unjoni tas-Swieq Kapitali, dan il-Ftehim ser jiffaċilita l-investiment minn riassiguraturi
 2
 .
 Dan il-Ftehim huwa mingħajr preġudizzju għal negozjati dwar Sħubija Trans-Atlantika ta’ Kummerċ u ta’ Investiment mal-Istati Uniti.
 2.BAŻI ĠURIDIKA, SUSSIDJARJETÀ U PROPORZJONALITÀ
 •Bażi ġuridika
 Il-bażi ġuridika għal din il-proposta hija l-Artikolu 207 TFUE, flimkien mal-Artikolu 218(6)(a) TFUE.
 •Sussidjarjetà (għall-kompetenza mhux esklużiva)
 Il-proposta taqa’ taħt il-kompetenza esklużiva tal-Unjoni. Għalhekk il-prinċipju tas-sussidjarjetà ma japplikax.
 •Proporzjonalità
 Din l-azzjoni tal-UE, li tistabbilixxi regoli prudenzjali għall-assiguraturi u r-riassiguraturi, hija konformi mal-prinċipji tad-Direttiva 2009/138/KE tal-Parlament Ewropew u tal-Kunsill
 3
 (“Solvenza II”) u ma tmurx lil hinn minn dak li hu meħtieġ biex jintlaħqu l-għanijiet tagħha.
 3.KONSULTAZZJONIJIET MAL-PARTIJIET IKKONĊERNATI
 •Konsultazzjonijiet mal-partijiet ikkonċernati
 In-negozjati twettqu f’konsultazzjoni mal-Istati Membri permezz tal-kumitat speċjali rilevanti tal-Kunsill (il-Grupp ta’ Ħidma tal-Kunsill dwar is-Servizzi Finanzjarji)
 4
 u l-Istati Membri ġew regolarment infurmati dwar il-progress tan-negozjati. Il-Parlament Ewropew kien qiegħed jiġi wkoll infurmat dwar il-progress tan-negozjati
 5
 .
 Il-partijiet ikkonċernati tal-industrija fuq iż-żewġ naħat esprimew l-appoġġ tagħhom għal dan il-Ftehim u b’mod partikolari fir-rigward tas-superviżjoni ta’ gruppi transfruntieri tal-assigurazzjoni jew tar-riassigurazzjoni u għat-tneħħija ta’ rekwiżiti kollaterali fir-riassigurazzjoni.
 •Il-ġbir u l-użu tal-għarfien espert
 Qabel il-bidu ta’ dawn in-negozjati, l-UE u l-Istati Uniti segwew mill-qrib l-iżviluppi fil-ġuriżdizzjonijiet reċiproki, l-iskambju ta’ informazzjoni dwar żviluppi regolatorji, u identifikaw aspetti speċifiċi tas-sistemi regolatorji reċiproki bħala potenzjalment problematika għal assiguraturi jew riassiguraturi li joperaw fil-ġuriżdizzjoni l-oħra.
 Dan sar b’mod partikolari permezz tad-Djalogu bejn l-UE u l-Istati Uniti, li laqqgħet flimkien uffiċjali tal-UE u tal-Istati Uniti kif ukoll l-awtoritajiet superviżorji tal-UE u tal-Istati Uniti.
 L-Awtorità Ewropea tal-Assigurazzjoni u l-Pensjonijiet tax-Xogħol ipparteċipat bħala osservatur f’dawn in-negozjati.
 4.IMPLIKAZZJONIJIET BAĠITARJI
 L-ebda impatt fuq il-baġit tal-UE.
 5.ELEMENTI OĦRAJN
 •Pjanijiet ta’ implimentazzjoni u arranġamenti dwar il-monitoraġġ, l-evalwazzjoni u r-rapportar
 Il-Ftehim jipprevedi t-twaqqif ta’ Kumitat Konġunt, li ser jipprovdi forum għall-UE u l-Istati Uniti biex jikkonsultaw u jiskambjaw informazzjoni dwar l-amministrazzjoni ta’ dan il-Ftehim u l-implimentazzjoni xierqa tiegħu.
 L-Istati Membri jridu wkoll jieħdu l-azzjonijiet neċessarji biex jiżguraw l-implimentazzjoni ta’ dan il-Ftehim.
 •Spjegazzjoni fid-dettall tad-dispożizzjonijiet speċifiċi tal-proposta
 L-Artikolu 1 jistipula l-objettivi ta’ dan il-Ftehim prudenzjali bejn l-UE u l-Istati Uniti, fl-oqsma koperti mill-Ftehim. L-Artikolu 2 jistipula d-definizzjonijiet li japplikaw għal dan il-Ftehim.
 L-Artikoli 3 u 4 jikkonċernaw rispettivament ir-riassigurazzjoni u s-superviżjoni tal-gruppi. Wara l-applikazzjoni sħiħa ta’ dan il-Ftehim, ir-riassiguraturi ta’ Parti waħda li topera fil-Parti l-oħra mhux ser tkun soġġetta għal kwalunkwe rekwiżit ta’ kollateral jew biex jistabbilixxu fergħa jew sussidjarja, jekk dawn jissodisfaw l-kundizzjonijiet prudenzjali stipulati fil-Ftehim, u gruppi ta’ assigurazzjoni ta’ Parti waħda li joperaw b’mod legali fil-Parti l-oħra li jissodisfaw il-kundizzjonijiet mhux ser tkun soġġetta għal rekwiżit biex twettaq il-kalkolu tas-solvenza tal-grupp għall-attivitajiet tagħhom madwar id-dinja u lanqas għal aspetti oħra ta’ superviżjoni tal-grupp għall-attivitajiet tagħhom madwar id-dinja. Superviżuri jistgħu jeżerċitaw superviżjoni tal-gruppi fuq gruppi stabbiliti fit-territorju tal-Parti tagħhom, u jistgħu jeħtieġu li informazzjoni tiġi pprovduta fuq attivitajiet madwar id-dinja li jirriskjaw li jkunu ta’ dannu għal detenturi ta' polza fil-ġuriżdizzjoni tagħhom jew ikunu ta’ theddida għall-istabbiltà finanzjarja, jew ikunu ta’ dannu serju għall-kapaċità li jitħallsu talbiet.
 L-Artikoli 5 u 6, u l-Anness, jikkonċernaw l-iskambju ta’ informazzjoni bejn is-sorveljanti u stabbilew l-impenn għaż-żewġ Partijiet biex jinkoraġġixxu lis-superviżuri biex jikkooperaw fl-iskambju ta’ informazzjoni għal raġunijiet direttament relatati mat-twettiq tal-funzjonijiet tagħhom ta’ superviżjoni.
 Barra minn hekk, il-Ftehim jipprevedi t-twaqqif ta’ Kumitat Konġunt li jiddiskuti l-applikazzjoni u l-implimentazzjoni tal-Ftehim skont l-Artikolu 7, u l-Artikoli 11 u 12 jistipulaw li l-Partijiet jistgħu jemendaw jew jitterminaw il-Ftehim, sakemm il-kundizzjonijiet u l-proċeduri stabbiliti f’dawk l-Artikoli jkunu ssodisfati, inkluż konsultazzjoni obbligatorja għat-terminazzjoni tal-Ftehim.
 L-Artikoli 8, 9 u 10 jistipulaw meta l-Ftehim se jidħol fis-seħħ u jsir applikabbli, u jipprevedu wkoll l-applikazzjoni provviżorja ta’ ċerti Artikoli tal-Ftehim.
 Il-Ftehim essenzjalment jipprevedi tliet modi ta’ applikazzjoni bejn il-Partijiet:
 1.L-applikazzjoni sħiħa ta’ kull Artikolu tal-Ftehim, li tibda jew fid-data 60 xahar wara d-data tal-iffirmar tal-Ftehim, jew id-data tad-dħul fis-seħħ tal-Ftehim, skont liema minnhom tiġi l-aktar tard, u — skont l-Artikoli 3, 4 u 9 — dejjem jekk il-kundizzjonijiet stabbiliti fl-Artikolu 10(2)(b) jiġu ssodisfati.
 Il-Ftehim jibqa’ japplika bis-sħiħ sakemm ma jiġix itterminat skont l-Artikolu 11.
 2.Fejn id-dħul fis-seħħ tal-Ftehim ikun qabel id-data 60 xhur wara l-iffirmar tal-Ftehim, ċerti partijiet ta’ dan il-Ftehim jibdew japplikaw f’dati preċedenti:
 L-Artikolu 7 [Kumitat Konġunt], l-Artikolu 11 [Tmiem u Konsultazzjoni Obbligatorja] u l-Artikolu 12 [Emenda], japplikaw mid-data tad-dħul fis-seħħ tal-Ftehim. L-Artikolu 4 għandu jiġi applikat wkoll b’effett minn din id-data, f’konformità mal-Artikolu 10(2)(a) mill-UE, u fuq il-bażi tal-aħjar sforz għall-Istati Uniti.
 L-Artikolu 3(1) u (2) japplika fir-rigward tar-riassiguraturi tal-UE fi Stat tal-Istati Uniti jew mid-data tal-adozzjoni mill-Istat fl-Istati Uniti ta’ miżura konsistenti ma’ dawk id-dispożizzjonijiet, jew mid-data li fiha ssir applikabbli kwalunkwe determinazzjoni ta’ prelazzjoni skont l-Artikolu 10(2)(d).
 Fl-aħħar nett, l-Artikolu 3(3) għandu jiġi implimentat u applikabbli fl-UE minn 24 xahar wara d-data tal-iffirmar, skont l-Artikolu 10(2)(g).
 3.Qabel id-dħul fis-seħħ tal-Ftehim, ċerti partijiet tal-Ftehim se jiġu applikati provviżorjament. Din l-applikazzjoni provviżorja tikkonċerna l-Artikoli li ġejjin:
 –L-Artikolu 4, skont l-Artikolu 10(2)(a), u
 –l-Artikolu 7.
 L-applikazzjoni provviżorja tibda fis-seba’ jum tax-xahar wara d-data li fiha l-Partijiet ikunu nnotifikaw lil xulxin li r-rekwiżiti u l-proċeduri interni tagħhom meħtieġa għall-applikazzjoni provviżorja tlestew. Din iddum sad-data tad-dħul fis-seħħ tal-Ftehim (jew sakemm waħda mill-Partijiet ma tinnotifikax lill-Parti l-oħra bl-intenzjoni tagħha li ma tlestix ir-rekwiżiti interni tagħha għad-dħul fis-seħħ tal-Ftehim).
 L-Anness I tal-Ftehim fih dispożizzjonijiet dettaljati għal Memorandum ta’ Qbil dwar l-iskambju ta’ informazzjoni bejn is-superviżuri, li l-Partijiet għandhom jinkoraġġixxu s-superviżuri fuq iż-żewġ naħat biex isegwu skont l-Artikolu 6 tal-Ftehim.
 2017/0075 (NLE)
 Proposta għal
 DEĊIŻJONI TAL-KUNSILL
 dwar l-iffirmar, f’isem l-Unjoni Ewropea, tal-Ftehim Bilaterali bejn l-Unjoni Ewropea u l-Istati Uniti tal-Amerka dwar miżuri prudenzjali fir-rigward tal-assigurazzjoni u r-riassigurazzjoni
 IL-KUNSILL TAL-UNJONI EWROPEA,
 Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 207 flimkien mal-Artikolu 218(6) tiegħu,
 Wara li kkunsidra l-proposta mill-Kummissjoni Ewropea,
 Wara li kkunsidra l-kunsens tal-Parlament Ewropew,
 Billi:
 (1)F’konformità mad-Deċiżjoni tal-Kunsill [XXX] ta’
 6
 , il-Ftehim Bilaterali bejn l-Unjoni Ewropea u l-Istati Uniti tal-Amerka dwar miżuri prudenzjali fir-rigward tal-assigurazzjoni u r-riassigurazzjoni, kien iffirmat fi , soġġett għall-konklużjoni tiegħu f’data iktar tard.
 (2)Il-konklużjoni tal-Ftehim se jwassal għal ċertezza regolatorja mtejba fl-applikazzjoni ta’ oqfsa regolatorji ta’ assigurazzjoni u riassigurazzjoni għal assiguraturi u riassiguraturi li joperaw fl-Unjoni Ewropea u fl-Istati Uniti tal-Amerka u protezzjoni mtejba ta’ detenturi ta’ poloz u konsumaturi oħrajn permezz ta’ kooperazzjoni bejn is-superviżuri dwar l-iskambju ta’ informazzjoni.
 (3)Il-Ftehim għandu jiġi approvat f’isem l-Unjoni Ewropea,
 ADOTTA DIN ID-DEĊIŻJONI:
 Artikolu 1
 Il-Ftehim Bilaterali bejn l-Unjoni Ewropea u l-Istati Uniti tal-Amerka dwar miżuri prudenzjali fir-rigward tal-assigurazzjoni u r-riassigurazzjoni, huwa b’dan approvat f’isem l-Unjoni.
 It-test tal-Ftehim huwa mehmuż ma' din id-Deċiżjoni.
 Artikolu 2
 Il-President tal-Kunsill għandu jaħtar il-persuna bis-setgħa li tipproċedi, f’isem l-Unjoni Ewropea, għan-notifika prevista fl-Artikolu 8 tal-Ftehim, sabiex tesprimi l-kunsens tal-Unjoni Ewropea li tintrabat bil-Ftehim.
 Artikolu 3
 Din id-Deċiżjoni għandha tidħol fis-seħħ fil-jum tal-adozzjoni tagħha.
 Magħmul fi Brussell,
 Għall-Kunsill
 Il-President
 (1)
 Id-Deċiżjoni tal-Kunsill li tawtorizza l-ftuħ ta’ negozjati f’isem l-Unjoni Ewropea mal-Istati Uniti tal-Amerka għall-konklużjoni ta’ ftehim dwar ir-riassigurazzjoni, il-31 ta’ Marzu 2015, ST 7320 2015 INIT.
 (2)
 L-assiguraturi tal-UE jistmaw li dawn ikollhom madwar $40 biljun tal-kollateral depożitat fl-Istati Uniti, li jistgħu jintużaw b’mod aktar effettiv f’investimenti oħra. Il-kost ta’ opportunità huwa stmat għal madwar $400 miljun fis-sena.
 (3)
 ĠU L 335, 17/12/2009, p. 1.
 (4)
 Ġie kkonsultat ukoll il-Kumitat Speċjali tal-Kunsill fl-14 ta’ Marzu, it-13 ta’ Ġunju, id-29 ta’ Ġunju, is-7 ta’ Settembru, it-30 ta’ Settembru, it-18 ta’ Ottubru, id-9 ta’ Novembru, id-29 ta’ Novembru, id-9 ta’ Diċembru, is-16 ta’ Diċembru u d-19 ta’ Diċembru 2016 kif ukoll fl-10 ta’ Jannar 2017.
 (5)
 Il-President u l-Membri tal-Kumitat ECON tal-Parlament Ewropew ġew infurmati in camera fid-29 ta’ Ġunju, il-11 ta’ Ottubru, is-16 ta’ Novembru u t-30 ta’ Novembru 2016.
 (6)
 ĠU L , , p. .
 ---documentbreak---
 IL-KUMMISSJONI EWROPEA
 Brussell, 4.4.2017
 COM(2017) 164 final
 ANNESSI
 tal-
 Proposta għalDEĊIŻJONI TAL-KUNSILL
 dwar il-konklużjoni, f'isem l-Unjoni Ewropea, tal-Ftehim Bilaterali bejn l-Unjoni Ewropea u l-Istati Uniti tal-Amerka dwar rekwiżiti prudenzjali rigward l-assigurazzjonijiet u r-riassigurazzjonijiet
 ANNESS
 FTEHIM BILATERALI BEJN L-UNJONI EWROPEA
 U L-ISTATI UNITI TAL-AMERKA DWAR REKWIŻITI PRUDENZJALI RIGWARD L-ASSIGURAZZJONIJIET U R-RIASSIGURAZZJONIJIET
 Preambolu
 L-Unjoni Ewropea (UE) u l-Istati Uniti tal-Amerka (l-Istati Uniti), il-Partijiet għal dan il-Ftehim,
 Jikkondividu l-għan li d-detenturi tal-poloz tal-assigurazzjoni u tar-riassigurazzjoni u l-konsumaturi l-oħrajn jiġu protetti, filwaqt li jirrispettaw is-sistema ta’ kull Parti f’dak li għandu x’jaqsam mas-superviżjoni u r-regolamentazzjoni tal-assigurazzjoni u tar-riassigurazzjoni;
 Jaffermaw li għall-Istati Uniti, il-miżuri prudenzjali applikabbli fl-Unjoni Ewropea, flimkien mar-rekwiżiti u l-impenji previsti f’dan il-Ftehim, jiksbu livell ta’ protezzjoni għad-detenturi tal-poloz u l-konsumaturi l-oħrajn fir-rigward ta’ ċessjonijiet ta’ riassigurazzjoni u superviżjoni fi grupp konsistenti mar-rekwiżiti tal-Federal Insurance Office Act tal-2010;
 Jirrikonoxxu l-ħtieġa li dejjem qed tikber għal kooperazzjoni bejn l-awtoritajiet superviżorji tal-UE u tal-Istati Uniti, inkluż l-iskambju ta’ informazzjoni kunfidenzjali, meta wieħed iqis iż-żieda fil-globalizzazzjoni tas-swieq tal-assigurazzjoni u r-riassigurazzjoni;
 Jikkunsidraw li l-arranġamenti prattiċi dwar il-kooperazzjoni transfruntiera huma essenzjali għas-superviżjoni tal-assiguraturi u r-riassiguraturi kemm matul żminijiet ta’ stabbiltà kif ukoll fi żminijiet ta’ kriżi;
 Jikkunsidraw l-informazzjoni skambjata fl-oqfsa regolatorji ta’ kull Parti u wara kunsiderazzjoni bir-reqqa ta’ dawn l-oqfsa;
 Jieħdu nota tal-benefiċċji mit-titjib taċ-ċertezza regolatorja fl-applikazzjoni tal-oqfsa regolatorji tal-assigurazzjoni u tar-riassigurazzjoni għall-assiguraturi u r-riassiguraturi li joperaw fit-territorju ta’ kull Parti;
 Jirrikonoxxu l-effetti ta’ mitigazzjoni tar-riskju tal-ftehimiet ta’ riassigurazzjoni f’kuntest transfruntier sakemm jiġu ssodisfati l-kundizzjonijiet prudenzjali applikabbli u b’kunsiderazzjoni tal-protezzjoni tad-detenturi tal-poloz u l-konsumaturi l-oħrajn;
 Jirrikonoxxu li s-superviżjoni fi grupp tal-assiguraturi u r-riassiguraturi tippermetti lill-awtoritajiet superviżorji biex jiffurmaw ġudizzju xieraq tal-pożizzjoni finanzjarja ta’ dawn il-gruppi;
 Jirrikonoxxu l-ħtieġa għal rekwiżit kapitali tal-grupp jew valutazzjoni għall-assiguraturi u r-riassiguraturi li jifformaw parti minn grupp li jopera fit-territorju taż-żewġ Partijiet, u li rekwiżit tal-kapital tal-grupp jew valutazzjoni fil-livell tal-impriża omm fuq skala dinjija jistgħu jkunu bbażati fuq l-approċċ tal-Parti ta’ Oriġini;
 Jaffermaw l-importanza tal-ispeċifikazzjonijiet għar-rekwiżit kapitali tal-grupp jew il-valutazzjoni għas-superviżjoni fi grupp u, fejn meħtieġ, tal-applikazzjoni ta’ miżuri korrettivi jew preventivi jew inkella ta’ reazzjoni minn awtorità superviżorja abbażi ta’ dak ir-rekwiżit jew valutazzjoni; kif ukoll
 Jinkoraġġixxu l-iskambju ta’ informazzjoni bejn l-awtoritajiet superviżorji biex jissorveljaw l-assiguraturi u r-riassiguraturi fl-interess tad-detenturi tal-poloz u l-konsumaturi oħrajn,
 B’dan jaqblu:
 Artikolu 1 – Objettivi
 Dan il-Ftehim jindirizza dan li ġej:
 (a)l-eliminazzjoni, taħt kundizzjonijiet speċifiċi, ta’ rekwiżiti ta’ preżenza lokali imposti minn Parti jew l-awtoritajiet superviżorji tagħha fuq riassiguratur ċessjonarju li jkollu l-uffiċċju prinċipali jew id-domiċilju tiegħu fil-Parti l-oħra, bħala kundizzjoni biex jidħol fi kwalunkwe ftehim ta’ riassigurazzjoni ma’ assiguratur ċedenti li għandu l-uffiċċju prinċipali jew id-domiċilju tiegħu fit-territorju tiegħu jew biex jippermetti lill-assiguratur ċedenti li jirrikonoxxi l-kreditu għar-riassigurazzjoni jew kreditu għall-effetti ta’ mitigazzjoni tar-riskju ta’ tali ftehim ta’ riassigurazzjoni;
 (b)l-eliminazzjoni, taħt kundizzjonijiet speċifiċi, ta’ rekwiżiti tal-kollateral imposti minn Parti jew l-awtoritajiet superviżorji tagħha fuq riassiguratur ċessjonarju li jkollu l-uffiċċju prinċipali jew id-domiċilju tiegħu fil-Parti l-oħra, bħala kundizzjoni biex jidħol fi kwalunkwe ftehim ta’ riassigurazzjoni ma’ assiguratur ċedenti li għandu l-uffiċċju prinċipali jew id-domiċilju tiegħu fit-territorju tiegħu jew biex jippermetti lill-assiguratur ċedenti li jirrikonoxxi l-kreditu għar-riassigurazzjoni jew kreditu għall-effetti ta’ mitigazzjoni tar-riskju ta’ tali ftehim ta’ riassigurazzjoni;
 (c)ir-rwol tal-awtoritajiet superviżorji Ospitanti u ta’ Oriġini fir-rigward tas-superviżjoni prudenzjali fi grupp tal-assigurazzjoni jew riassigurazzjoni li l-impriża omm tagħhom fuq skala dinjija tinsab fil-Parti ta’ Oriġini, inkluż, taħt kundizzjonijiet speċifiċi, (i) l-eliminazzjoni fil-livell tal-impriża omm fuq skala dinjija tar-rekwiżiti prudenzjali tal-Parti Ospitanti għall-assigurazzjoni rigward solvenza u kapital, governanza, u rappurtar (ii) jiġi stabbilit li l-Awtorità superviżorja ta’ oriġini, u mhux l-Awtorità superviżorja Ospitanti teżerċita superviżjoni fi grupp tal-assigurazzjoni prudenzjali fuq skala dinjija, mingħajr preġudizzju għal superviżjoni fi grupp mill-Parti Ospitanti tal-grupp tal-assigurazzjoni jew tar-riassigurazzjoni fil-livell tal-impriża omm fit-territorju tagħha; kif ukoll
 (d)l-appoġġ reċiproku tal-Partijiet għall-iskambju ta’ informazzjoni bejn l-awtoritajiet superviżorji ta’ kull Parti, u l-prattiki rakkomandati għal tali skambju.
 Artikolu 2 - Definizzjonijiet
 Għall-iskopijiet ta' dan il-Ftehim għandhom jgħoddu d-definizzjonijiet li ġejjin:
 (a)“Assiguratur ċedenti” tfisser assiguratur jew riassiguratur li huwa kontroparti għal riassiguratur ċessjonarju skont ftehim ta’ riassigurazzjoni;
 (b)“Kollateral” tfisser assi, bħal flus kontanti u ittri ta’ kreditu, mirhuna mir-riassiguratur għall-benefiċċju tal-assiguratur ċedenti jew ir-riassiguratur biex jiġu ggarantiti jew assigurati l-obbligazzjonijiet tar-riassiguratur ċessjonarju lill-assiguratur ċedenti li jirriżultaw minn ftehim ta’ riassigurazzjoni;
 (c)“Kreditu għar-riassigurazzjoni jew kreditu għall-effetti ta’ mitigazzjoni tar-riskju ta’ ftehimiet ta’ riassigurazzjoni” tfisser id-dritt ta’ assiguratur ċedenti taħt qafas regolatorju prudenzjali biex jirrikonoxxi l-ammonti dovuti minn riassiguraturi ċessjonarji rigward telf imħallas u mhux imħallas fuq ir-riskji ċeduti bħala assi jew tnaqqis minn obbligazzjonijiet rispettivament;
 (d)“Grupp” tfisser żewġ impriżi jew iktar, li tal-inqas waħda minnhom tkun impriża tal-assigurazzjoni jew tar-riassigurazzjoni, u waħda jkollha kontroll fuq waħda jew aktar minn impriża waħda tal-assigurazzjoni jew ir-riassigurazzjoni jew impriża oħra mhux regolata;
 (e)“Superviżjoni fi Gruppi” tfisser l-applikazzjoni ta’ superviżjoni regolatorja u prudenzjali minn awtorità superviżorja għal grupp tal-assigurazzjoni jew ir-riassigurazzjoni għal raġunijiet li jinkludu l-protezzjoni tad-detenturi tal-poloz u l-konsumaturi l-oħrajn, u għall-istabbiltà finanzjarja u l-impenn globali;
 (f)“Parti ta’ Oriġini” tfisser il-Parti li fit-territorju tagħha l-impriża omm fuq skala dinjija tal-grupp tal-assigurazzjoni jew ir-riassigurazzjoni jew impriża jkollha l-uffiċċju prinċipali jew id-domiċilju tagħha;
 (g)“Awtorità superviżorja ta’ oriġini” tfisser l-awtorità superviżorja tal-Parti ta’ Oriġini;
 (h)“Parti Ospitanti” tfisser Parti li fiha l-grupp jew l-impriża tal-assigurazzjoni jew ir-riassigurazzjoni joperaw, iżda ma tkunx it-territorju li fih l-impriża omm fuq skala dinjija kollha tal-grupp jew l-impriża tal-assigurazzjoni jew ir-riassigurazzjoni għandhom l-uffiċċju prinċipali jew id-domiċilju tagħhom;
 (i)“Awtorità superviżorja ospitanti” tfisser awtorità superviżorja tal-Parti Ospitanti;
 (j)“Assiguratur” tfisser impriża li tkun awtorizzata jew liċenzjata biex tibda jew tinvolvi ruħha fin-negozju ta’ assigurazzjoni diretta jew primarja;
 (k)“Impriża omm” tfisser impriża regolata jew mhux regolata li direttament jew indirettament tippossjedi jew tikkontrolla impriża oħra;
 (l)“Dejta Personali” tfisser kull informazzjoni relatata ma' persuna fiżika identifikata jew identifikabbli;
 (m)“Riassiguratur” tfisser impriża li tkun awtorizzata jew liċenzjata biex tibda jew tinvolvi ruħha fin-negozju tal-attivitajiet ta’ rissigurazzjoni;
 (n)“Attivitajiet ta’ riassigurazzjoni” tfisser l-attività li tikkonsisti fl-aċċettazzjoni tar-riskji ċeduti minn assiguratur jew riassiguratur ieħor;
 (o)“Ftehim ta’ riassigurazzjoni” tfisser kuntratt li fih ir-riassiguratur ċessjonarju jkun aċċetta r-riskju ċedut minn assiguratur jew riassiguratur;
 (p)“Awtorità superviżorja” tfisser kull superviżur tal-assigurazzjoni u r-riassigurazzjoni fl-Unjoni Ewropea jew fl-Istati Uniti;
 (q)“Impriża” hija kwalunkwe entità involuta f’attività ekonomika;
 (r)“Stat tal-Istati Uniti” tfisser kull Stat liberu assoċjat, territorju jew fil-pussess tal-Istati Uniti, id-District of Columbia, il-Commonwealth ta’ Puerto Rico, il-Commonwealth tal-Ġżejjer tal-Mariana tat-Tramuntata, is-Samoa Amerikana, il-Guam, jew il-Gżejjer Verġni tal-Istati Uniti;
 (s)“Fuq skala dinjija” tfisser l-operazzjonijiet jew l-attivitajiet kollha ta’ grupp kull fejn iseħħu; kif ukoll
 (t)“Impriża omm fuq skala dinjija” tfisser l-impriża omm apikali ta’ grupp.
 Artikolu 3 – Ir-Riassigurazzjoni
 1.Soġġett għall-kundizzjonijiet tal-paragrafu 4, riassiguratur ċessjonarju li għandu l-uffiċċju prinċipali jew id-domiċilju tiegħu fit-territorju tal-Parti l-oħra (hawn taħt għall-fini tal-Artikolu 3, “Riassiguratur Ċessjonarju tal-Parti ta’ Oriġini”) hekk kif jikkonkludi kuntratt ta’ riassigurazzjoni ma’ assiguratur ċedenti li jkollu l-uffiċċju prinċipali jew id-domiċilju tiegħu fit-territorju tiegħu (hawn taħt għall-fini tal-Artikolu 3, Assiguratur Ċedenti ta’ Parti Ospitanti), Parti għandha żżomm lura milli twettaq l-azzjonijiet li ġejjin u tiżgura li l-awtoritajiet superviżorji tagħha jew kull awtorità kompetenti oħra jżommu lura wkoll milli jwettqu dawn l-azzjonijiet:
 (a)iżżomm jew tadotta kull rekwiżit biex jiddaħħal kollateral b’rabta maċ-ċessjonijiet minn Assiguratur Ċedenti ta’ Parti Ospitanti għal Riassiguratur Ċessjonarju ta’ Parti ta’ Oriġini u kull obbligu ta’ rapportar relatat attribwibbli għal kollateral trasferit bħal dan, jew
 (b)iżżomm jew tadotta kull rekwiżit ġdid sostanzjalment bl-istess impatt regolatorju fuq ir-Riassiguratur Ċessjonarju tal-Parti ta’ Oriġini bħar-rekwiżiti tal-kollateral trasferit skont dan il-Ftehim jew kull obbligu ta’ rapportar attribwibbli għal kollateral trasferit bħal dan,
 li, fil-każ ta’ jew (a) inkella (b), jirriżulta fi trattament anqas favorevoli tar-Riassiguraturi Ċessjonarji tal-Parti ta’ Oriġini mir-riassiguraturi ċessjonarji li għandhom l-uffiċċju prinċipali jew id-domiċilju tagħhom fit-territorju tal-istess awtorità superviżorja bħal Assiguratur Ċedenti tal-Parti Ospitanti. Dan il-paragrafu ma jipprojbixxix lil Parti biex fit-territorju tagħha jkun hemm l-uffiċċju prinċipali jew id-domiċilju tal-assiguratur ċedenti fit-territorju tagħha (hawn taħt għall-fini tal-Artikolu 3, “Parti Ospitanti”) jew l-awtoritajiet superviżorji tagħha milli japplikaw rekwiżiti bħala kundizzjoni biex jiġi permess lir-Riassiguraturi Ċessjonarji tal-Parti ta’ Oriġini biex jidħlu fi ftehim ta’ riassigurazzjoni ma’ Assiguratur Ċedenti tal-Parti Ospitanti jekk l-istess rekwiżiti japplikaw għall-ftehimiet ta’ riassigurazzjoni bejn assiguratur ċedenti u riassiguratur ċessjonarju li jkollhom l-uffiċċju prinċipali jew id-domiċilju tagħhom fit-territorju tal-istess awtorità superviżorja.
 2.Soġġetta għall-kundizzjonijiet fil-paragrafu 4, kundizzjoni biex Assiguratur Ċedenti tal-Parti Ospitanti jiġi permess jieħu kreditu għar-riassigurazzjoni jew għall-effetti ta’ mitigazzjoni tar-riskju ta’ ftehimiet ta’ riassigurazzjoni konklużi ma’ Riassiguratur Ċessjonarju tal-Parti ta’ Oriġini, Parti Ospitanti għandha żżomm lura milli twettaq l-azzjonijiet li ġejjin, u tiżgura li l-awtoritajiet superviżorji tagħha jew kull awtorità kompetenti oħra jżommu lura wkoll li jwettqu dawn l-azzjonijiet:
 (a)iżżomm jew tadotta kull rekwiżit biex jiddaħħal kollateral b’rabta maċ-ċessjonijiet minn Assiguratur Ċedenti ta’ Parti Ospitanti għal Riassiguratur Ċessjonarju ta’ Parti ta’ Oriġini u kull obbligu ta’ rapportar relatat attribwibbli għal kollateral trasferit bħal dan, jew
 (b)iżżomm jew tadotta kull rekwiżit ġdid sostanzjalment bl-istess impatt regolatorju fuq ir-Riassiguratur Ċessjonarju tal-Parti ta’ Oriġini bħar-rekwiżiti tal-kollateral trasferit skont dan il-Ftehim jew kull obbligu ta’ rapportar attribwibbli għal kollateral trasferit bħal dan,
 li, fil-każ ta’ jew (a) inkella (b), jirriżulta fi trattament anqas favorevoli tar-Riassiguraturi Ċessjonarji tal-Parti ta’ Oriġini mir-riassiguraturi ċessjonarji li għandhom l-uffiċċju prinċipali jew id-domiċilju tagħhom fit-territorju tal-istess awtorità superviżorja bħal Assiguratur Ċedenti tal-Parti Ospitanti. Dan il-paragrafu ma jipprekludix lil Parti Ospitanti jew l-awtoritajiet superviżorji tagħha milli japplikaw ir-rekwiżiti bħala kundizzjoni li tippermetti lill-Assiguratur Ċedenti tal-Parti Ospitanti biex jieħu kreditu għar-riassigurazzjoni jew l-effetti ta’ mitigazzjoni tar-riskju tal-ftehimiet ta’ riassigurazzjoni konklużi ma’ Riassiguratur Ċessjonarju tal-Parti ta’ Oriġini jekk l-istess rekwiżiti japplikaw għall-ftehimiet tar-riassigurazzjoni bejn l-assiguratur ċedenti u r-riassiguratur ċessjonarju li għandhom l-uffiċċju prinċipali jew id-domiċilju tagħhom fit-territorju tal-istess awtorità superviżorja.
 3.Soġġetta għall-kundizzjonijiet fil-paragrafu 4, kundizzjoni biex jiġi konkluż kuntratt ta’ riassigurazzjoni ma’ Assiguratur Ċedenti tal-Parti Ospitanti jew bħala kundizzjoni biex tippermetti li Assiguratur Ċedenti tal-Parti Ospitanti li jirrikonoxxi kreditu għal riassigurazzjoni bħal din jew effett ta’ mitigazzjoni tar-riskju ta’ ftehim ta’ riassigurazzjoni bħal dan, Parti Ospitanti żżomm lura li twettaq l-azzjonijiet li ġejjin u għandha tiżgura li l-awtoritajiet superviżorji tagħha jew kull awtorità kompetenti oħra, kif applikabbli, iżommu lura wkoll minn dawn l-azzjonijiet:
 (a)iżżomm jew tadotta kull rekwiżit għal Riassiguratur Ċessjonarju tal-Parti ta’ Oriġini biex ikollu preżenza lokali, jew
 (b)iżżomm jew tadotta kull rekwiżit ġdid sostanzjalment bl-istess impatt regolatorju fuq ir-Riassiguratur Ċessjonarju tal-Parti ta’ Oriġini bħala preżenza lokali,
 li, fil-każ ta’ (a) jew (b), jirriżulta fi trattament inqas favorevoli tar-Riassiguratur Ċessjonarju tal-Parti ta’ Oriġini milli r-riassiguraturi ċessjonarji li għandhom l-uffiċċju prinċipali jew id-domiċilju tagħhom fit-territorju tal-awtorità superviżorja tal-Assiguratur Ċedenti tal-Parti Ospitanti jew li għandhom l-uffiċċju prinċipali jew id-domiċilju tagħhom fit-territorju tal-Parti Ospitanti u għandhom liċenzja jew permess biex joperaw fit-territorju tal-awtorità superviżorja tal-Assiguratur Ċedenti tal-Parti Ospitanti. Għal Stat tal-Istati Uniti, “permess li jopera” ikun ifisser, għall-finijiet ta’ din id-dispożizzjoni, li jkun ammess f’dak l-Istat.
 4.Japplikaw il-paragrafu 1 sa 3, soġġetti għall-kundizzjonijiet li ġejjin:
 (a)ir-riassiguratur ċessjonarju għandu fuq bażi kontinwa jkollu, u għandu jżomm,
 (i)mill-inqas EUR 226 miljun, fil-każ li l-assiguratur ċedenti għandu l-uffiċċju ewlieni tiegħu fl-UE, jew 250 miljun dollaru Amerikan, fil-każ li l-assiguratur ċedenti għandu d-domiċilju fl-Istati Uniti, ta’ fondi proprji jew ta’ kapital u eċċess, ikkalkulati skont il-metodoloġija tal-ġuriżdizzjoni tad-domiċilju tiegħu; jew
 (ii)jekk ir-riassiguratur ċessjonarju jkun assoċjazzjoni li tinkludi sottoskritturi f’impriża u dawk individwali li ma jkunux sottoskritturi f’impriża:
 (A)l-ekwivalent minimu f'kapital u eċċess (nett ta’ obbligazzjonijiet) jew fondi proprji, ikkalkulati skont il-metodoloġija applikabbli fil-ġuriżdizzjoni tad-domiċilju, ta’ mill-inqas EUR 226 miljun, jekk l-assiguratur ċedenti jkollu l-uffiċċju prinċipali tiegħu fl-UE, jew 250 miljun dollaru Amerikan, jekk l-assiguratur ċedenti jkollu d-domiċilju fl-Istati Uniti; kif ukoll
 (B)fond ċentrali li jkun fih bilanċ ta’ ’l fuq minn EUR 226 miljun, fil-każ li l-assiguratur ċedenti jkollu l-uffiċċju prinċipali tiegħu fl-UE, jew 250 miljun dollaru Amerikan, fil-każ li l-assiguratur ċedenti jkollu d-domiċilju tiegħu fl-Istati Uniti;
 (b)ir-riassiguratur ċesjonarju għandu fuq bażi kontinwa jkollu, u għandu jżomm:
 (i)proporzjon tas-solvenza ta’ 100 fil-mija tar-rekwiżit kapitali tas-solvenza skont is-Solvibbiltà II jew kapital ibbażat fuq ir-riskju ta’ 300 fil-mija ta’ Livell ta’ Kontroll Awtorizzat, kif applikabbli fit-territorju li fih ir-riassiguratur ċessjonarju jkollu l-uffiċċju prinċipali jew id-domiċilju tiegħu; jew
 (ii)jekk ir-riassiguratur ċessjonarju jkun assoċjazzjoni li tinkludi sottoskritturii f’impriża u dawk individwali li ma jkunux sottoskritturi f’impriża, proporzjon tas-solvenza ta’ 100 fil-mija tar-rekwiżit kapitali tas-solvenza skont is-Solvibbiltà II jew kapital ibbażat fuq ir-riskju ta’ 300 fil-mija ta’ Livell ta’ Kontroll Awtorizzat, kif applikabbli fit-territorju li fih ir-riassiguratur ċessjonarju jkollu l-uffiċċju prinċipali tiegħu jew id-domiċilju tiegħu;
 (c)ir-riassiguratur ċessjonarju jaqbel li jipprovdi minnufih avviż bil-miktub u spjegazzjoni lill-awtorità superviżorja fit-territorju tal-assiguratur ċedenti jekk:
 (i)jaqa’ taħt il-kapital minimu u l-eċċess jew fondi proprji, skont il-każ, speċifikat fis-subparagrafu (a), jew il-proporzjon ta’ kapital jew ta’ solvenza, skont il-każ, speċifikat fis-subparagrafu (b); jew
 (ii)kull azzjoni regolatorja tittieħed kontra tiegħu għal nuqqas ta’ konformità mal-liġi applikabbli;
 (d)ir-riassiguratur ċessjonarju jipprovdi konferma ta’ kunsens bil-miktub lill-Awtorità superviżorja ospitanti lill-ġuriżdizzjoni tal-qrati tat-territorju li fih l-assiguratur ċedenti għandu l-uffiċċju prinċipali jew id-domiċilju tiegħu, skont ir-rekwiżiti applikabbli ta’ dak it-territorju għall-għoti ta’ kunsens bħal dan. L-ebda dispożizzjoni f’dan il-Ftehim ma għandha tillimita jew tbiddel b’xi mod l-kapaċità tal-partijiet fil-ftehim ta’ riassigurazzjoni biex jaqblu ma’ mekkaniżmi alternattivi ta’ riżoluzzjoni ta’ tilwim;
 (e)fejn ikun applikabbli, għal finijiet ta’ “notifika tal-proċess”, ir-riassiguratur ċessjonarju jipprovdi konferma ta’ kunsens bil-miktub lill-Awtorità superviżorja ospitanti għall-ħatra ta’ dik l-awtorità superviżorja bħala rappreżentant għan-notifika tal-proċess. L-Awtorità superviżorja ospitanti tista’ tesiġi li tali kunsens jingħata lilha u jiġi inkluż f’kull ftehim ta’ riassigurazzjoni taħt il-ġuriżdizzjoni tagħha;
 (f)ir-riassiguratur ċessjonarju jagħti kunsens bil-miktub li jħallas is-sentenzi finali kollha, kull fejn ikun qed jintalab l-infurzar għal dan, miksuba minn assiguratur ċedenti, li jkunu ġew iddikjarati infurzabbli fit-territorju fejn is-sentenza tkun inkisbet;
 (g)ir-riassiguratur ċessjonarju jaqbel f’kull ftehim ta’ riassigurazzjoni soġġett li dan il-Ftehim jipprovdi kollateral għal 100 fil-mija tal-obbligazzjonijiet tar-riassiguratur ċessjonarju attribwibbli għal riassigurazzjoni maħruġa skont dan il-ftehim, jekk ir-riassiguratur ċessjonarju jmur kontra l-infurzar ta’ sentenza finali li hija infurzabbli skont il-liġi tat-territorju li fih tkun inkisbet jew deċiżjoni ta' arbitraġġ infurzabbli b’mod xieraq, kemm jekk miksuba mill-assiguratur ċedenti jew mill-patrimonju tar-riżoluzzjoni tiegħu, jekk applikabbli;
 (h)Ir-riassiguratur ċessjonarju jew il-predeċessur legali jew is-suċċessur tiegħu, fejn applikabbli, jipprovdi d-dokumentazzjoni li ġejja lill-Awtorità superviżorja ospitanti, jekk dan jintalab minn din l-awtorità superviżorja:
 (i)fir-rigward tas-sentejn qabel id-dħul fil-ftehim ta’ riassigurazzjoni u fuq bażi annwali minn hemm ’il quddiem, ir-rapporti finanzjarji awditjati annwali tiegħu, f’konformità mal-liġi applikabbli fit-territorju tal-uffiċċju ewlieni tagħha, inkluż ir-rapport ta’ awditjar estern;
 (ii)fir-rigward tas-sentejn qabel id-dħul fil-ftehim ta’ riassigurazzjoni, rapport dwar is-solvenza u l-kundizzjoni finanzjarja jew l-opinjoni attwarja, jekk tiġi ppreżentata mas-superviżur tar-riassiguratur ċessjonarju;
 (iii)qabel ma jidħol fil-ftehim ta’ riassigurazzjoni u mhux iktar minn sitt xhur minn hemm ’il quddiem, lista aġġornata tal-pretensjonijiet tar-riassigurazzjoni kollha li ma hemmx qbil dwarhom u li ilhom pendenti għal 90 jum jew aktar, fir-rigward ta’ riassigurazzjoni assunta minn assiguraturi li jċedu tal-ġuriżdizzjoni tal-assiguratur ċedenti; kif ukoll
 (iv)qabel ma jidħol fil-ftehim ta’ riassigurazzjoni u mhux iktar minn sitt xhur minn hemm ’il quddiem, informazzjoni dwar ir-riassigurazzjoni assunta tar-riassiguratur ċessjonarju minn kumpanija li titrasferixxi, riassigurazzjoni ċeduta mir-riassiguratur ċessjonarju, u riassigurazzjoni rekuperabbli fuq telf imħallas u dak li mhuwiex mir-riassiguratur ċessjonarju, biex tkun tista’ ssir l-evalwazzjoni tal-kriterji stabbiliti fis-subparagrafu (i) tal-paragrafu 4;
 (i)ir-riassiguratur ċessjonarju jżomm il-prattika ta’ ħlas fil-pront tal-pretensjonijiet fi ftehimiet ta’ riassigurazzjoni. In-nuqqas ta’ ħlas fil-pront se jintwera fil-każ ta’ wieħed mill-kriterji li ġejjin:
 (i)aktar minn 15 fil-mija rekuperabbli tar-riassigurazzjoni jkunu skaduti u kkontestati kif ikun rappurtat lis-superviżur;
 (ii)iktar minn 15 fil-mija tal-assigurazzjoni tal-assiguraturi jew riassiguraturi li jċedu jkollhom ammonti rekuperabbli ta’ riassigurazzjoni pendenti fuq telf imħallas ta’ 90 jum jew iktar li ma jkunux ikkontestati u li jaqbżu EUR 90,400 għal kull assiguratur ċedenti, fil-każ li r-riassiguratur ċessjonarju ma jkollux l-uffiċċju prinċipali tiegħu fl-UE, jew 100,000 dollaru Amerikan, fil-każ li r-riassiguratur ċessjonarju jkollu d-domiċilju tiegħu fl-Istati Uniti; jew
 (iii)l-ammont aggregat ta’ ammonti rekuperabbli ta’ riassigurazzjoni fuq telf imħallas li mhuwiex ikkontestat, iżda huwa pendenti b’90 jum jew iktar, jeċċedi EUR 45 200 000, fil-każ li r-riassiguratur ċessjonarju jkollu l-uffiċċju prinċipali tiegħu fl-UE, jew 50 000 000 Dollaru Amerikan, fil-każ li r-riassiguratur ċessjonarju jkun domiċiljat fl-Istati Uniti;
 (j)ir-riassiguratur ċessjonarju jikkonferma li fil-preżent mhuwiex qed jipparteċipa f'xi skema solventi ta’ arranġament, li tinvolvi l-Assiguraturi Ċedenti tal-Parti Ospitanti, u jaqbel li jinnotifika lill-assiguratur ċedenti u l-awtorità superviżorja tiegħu u li jipprovdi 100 fil-mija kollateral lill-assiguratur ċedenti konsistenti mat-termini tal-iskema fil-każ li r-riassiguratur ċessjonarju jidħol f’arranġament bħal dan;
 (k)jekk ikun soġġett għal proċess legali ta’ riżoluzzjoni, riċevitura, jew proċeduri ta’ stralċ, kif applikabbli, l-assiguratur ċedenti, jew ir-rappreżentant tiegħu, u f’każ li jkun determinat xieraq mill-qorti fejn ir-riżoluzzjoni, ir-riċevitura, jew il-proċeduri ta’ stralċ ikunu pendenti, jista’ jipprova jikseb ordni li tesiġi li r-riassiguratur ċessjonarju jdaħħal kollateral għall-obbligazzjonijiet ċeduti kollha pendenti; kif ukoll
 (l)l-Awtorità superviżorja tar-riassiguratur ċessjonarju tikkonferma lill-Awtorità superviżorja tal-Parti Ospitanti fuq bażi annwali li r-riassiguratur ċessjonarju jikkonforma mas-subparagrafu (b).
 5.L-ebda dispożizzjoni f’dan il-Ftehim ma tipprekludi riassiguratur ċessjonarju milli jipprovdi informazzjoni fuq bażi volontarja lill-awtoritajiet superviżorji.
 6.Kull Parti għandha tiżgura li, fil-kapaċità tagħha bħala Parti Ospitanti, fir-rigward tal-awtoritajiet superviżorji tagħha, meta l-Awtorità superviżorja tiddetermina li Riassiguratur Ċessjonarju ta’ Parti ta’ Oriġini ma jkunx għadu jissodisfa waħda mill-kundizzjonijiet elenkati fil-paragrafu 4, l-Awtorità superviżorja ospitanti timponi biss xi rekwiżiti indirizzati fil-paragrafi 1 sa 3 jekk din l-Awtorità superviżorja ospitanti ssegwi l-istess proċedura stabbilita fis-subparagrafi minn (a) sa (c):
 (a)qabel timponi dawn ir-rekwiżiti, l-Awtorità superviżorja ospitanti tikkomunika mar-riassiguratur ċessjonarju u, ħlief għal ċirkostanzi eċċezzjonali li fihom huwa meħtieġ perjodu iqsar għall-protezzjoni tad-detentur ta’ polza u konsumaturi oħra, tagħti lir-riassiguratur ċessjonarju 30 jum mill-komunikazzjoni inizjali biex jippreżenta pjan biex jirrimedja n-nuqqas, u 90 ġurnata mill-komunikazzjoni inizjali biex jirrimedja għan-nuqqas, u jinforma lill-Awtorità superviżorja ta’ oriġini;
 (b)huwa biss meta, wara l-iskadenza ta’ dan il-perjodu ta’ 90 jum jew inqas f’ċirkostanzi eċċezzjonali kif stabbilit f’(a), li l-awtorità superviżorja ospitanti tikkunsidra li l-ebda azzjoni jew azzjoni mhux suffiċjenti tkun ittieħdet mir-riassiguratur ċessjonarju, l-Awtorità superviżorja ospitanti tista’ timponi xi wieħed mir-rekwiżiti kif stipulat fil-paragrafi 1 sa 3; kif ukoll
 (c)l-impożizzjoni ta’ xi wieħed mir-rekwiżiti mniżżlin fil-paragrafi 1 sa 3 hija spjegata bil-miktub u kkomunikata lir-riassiguratur ċessjonarju kkonċernat.
 7.Soġġett għal-liġi applikabbli u t-termini ta’ dan il-Ftehim, xejn f’dan l-Artikolu ma għandu jillimita jew b’xi mod ibiddel il-kapaċità tal-partijiet fi ftehim ta’ riassigurazzjoni biex jaqblu dwar ir-rekwiżiti għal kollateral jew termini oħra f’dak il-ftehim ta’ riassigurazzjoni.
 8.Dan il-Ftehim għandu japplika biss għal ftehimiet ta’ riassigurazzjoni konklużi, emendati jew imġedda fid-data li fiha miżura li tnaqqas kollateral skont dan l-Artikolu tidħol fis-seħħ jew wara, u biss fir-rigward ta’ telf imġarrab u riżervi rrappurtati minn u wara l-aktar data tard ta’ (i) id-data tal-miżura, jew (ii) id-data effettiva ta’ tali ftehim ġdid, emenda jew tiġdid ta’ riassigurazzjoni. L-ebda dispożizzjoni f’dan il-Ftehim ma għandha tillimita jew tbiddel b’xi mod il-kapaċità tal-partijiet għal kwalunkwe ftehim ta’ riassigurazzjoni biex jiġi nnegozjat mill-ġdid tali ftehim ta’ riassigurazzjoni.
 9.Għal aktar kjarifika, fil-każ ta’ terminazzjoni ta’ dan il-Ftehim, xejn f’dan il-Ftehim ma għandu jipprevjeni lill-awtoritajiet ta’ superviżjoni, jew awtoritajiet kompetenti oħra, milli jesiġu l-preżenza lokali ta’ riassiguraturi ċessjonarji ta’ Parti Ospitanti, jew li jesiġu li jiddaħħal kollateral u r-rekwiżiti relatati, jew il-konformità ma’ dispożizzjonijiet oħrajn tal-liġi applikabbli fir-rigward ta’ kwalunkwe obbligazzjonijiet taħt ftehim ta’ riassigurazzjoni deskritti f’dan il-Ftehim.
 Artikolu 4 – Superviżjoni fi grupp
 Għall-finijiet tal-Artikoli 9 u 10, il-Partijiet stabbilixxew dawn il-prattiki tas-superviżjoni fi grupp:
 (a)Bla preġudizzju għas-subparagrafi minn (b) sa (h) u l-parteċipazzjoni f’kulleġġi superviżorji, il-Parti ta’ Oriġini tal-grupp ta’ assigurazzjoni jew riassigurazzjoni hija soġġetta biss għas-superviżjoni fi grupp tal-assigurazzjoni prudenzjali fuq skala dinjija, inkluża l-governanza fuq skala dinjija tal-grupp, is-solvenza u l-kapital, u r-rappurtar, kif applikabbli, mill-Awtoritajiet superviżorji ta’ oriġini tagħha, u mhijiex soġġetta għal superviżjoni fi grupp fil-livell tal-impriża omm fuq skala dinjija kollha tal-grupp ta’ assigurazzjoni jew riassigurazzjoni minn kwalunkwe Awtorità superviżorja ospitanti.
 (b)Minkejja s-subparagrafu (a), l-Awtoritajiet superviżorji ospitanti jistgħu jeżerċitaw superviżjoni fir-rigward ta’ grupp ta’ assigurazzjoni jew riassigurazzjoni ta’ Parti ta’ Oriġini kif stipulat fis-subparagrafi (c) sa (h). L-awtoritajiet superviżorji ospitanti jistgħu jeżerċitaw superviżjoni fi grupp, fejn ikun xieraq, fir-rigward ta’ grupp ta’ assigurazzjoni jew riassigurazzjoni ta’ Parti ta’ Oriġini fil-livell tal-impriża omm fit-territorju tagħha. L-awtoritajiet superviżorji ospitanti ma jeżerċitawx superviżjoni fi grupp fuq skala dinjija fir-rigward ta’ grupp ta’ assigurazzjoni jew riassigurazzjoni ta’ Parti ta’ Oriġini, mingħajr preġudizzju għal superviżjoni fi grupp tal-grupp ta’assigurazzjoni jew riassigurazzjoni fil-livell tal-impriża omm fit-territorju tal-Parti Ospitanti.
 (c)Meta tiġi applikata sistema ta’ ġestjoni tar-riskju fuq skala dinjija, kif muri bis-sottomissjoni ta’ Valutazzjoni Interna tar-Riskju u s-Solvenza (Own Risk and Solvency Assessment, ORSA) ta’ grupp preżenti fid-dinja kollha għal grupp ta’ assigurazzjoni jew riassigurazzjoni ta’ Parti ta’ Oriġini, skont il-liġi applikabbli, l-Awtorità superviżorja ta’ oriġini li titlob il-valutazzjoni interna tar-riskju u s-solvenza tipprovdi sommarju tal-valutazzjoni interna tar-riskju u s-solvenza tal-grupp preżenti fid-dinja kollha:
 (i)lill-Awtoritajiet superviżjoni ospitanti, jekk ikunu membri tal-kulleġġ superviżorju tal-grupp ta’ assigurazzjoni jew riassigurazzjoni, mingħajr dewmien, u;
 (ii)lill-awtoritajiet superviżorji ta’ sussidjarji jew fergħat sinifikanti ta’ dan il-grupp fil-Parti Ospitanti, fuq talba ta’ dawn l-awtoritajiet superviżorji.
 Fejn l-ebda tali valutazzjoni interna tar-riskju u s-solvenza tal-grupp preżenti fid-dinja kollha tiġi applikata għal grupp ta’ assigurazzjoni jew riassigurazzjoni, skont il-liġi applikabbli, l-awtorità superviżorja rilevanti tal-Istat tal-Istati Uniti jew tal-Istat Membru tal-UE tipprovdi dokumentazzjoni ekwivalenti li hija mħejjija b’mod konsistenti mal-liġi applikabbli tal-Awtorità superviżorja ta’ oriġini kif imsemmi fis-subparagrafi (i) u (ii) hawn fuq.
 (d)Is-sommarju tal-valutazzjoni interna tar-riskju u s-solvenza tal-grupp preżenti fid-dinja kollha, jew id-dokumentazzjoni ekwivalenti kif stabbilit fis-subparagrafu (c), jinkludi l-elementi li ġejjin:
 (i)deskrizzjoni tal-qafas tal-ġestjoni tar-riskju tal-grupp ta’ assigurazzjoni jew riassigurazzjoni;
 (ii)valutazzjoni tal-iskopertura għar-riskju tal-grupp ta’ assigurazzjoni jew riassigurazzjoni tal-grupp; kif ukoll
 (iii)valutazzjoni tal-grupp tal-kapital ta' riskju u valutazzjoni ta’ solvenza prospettiva.
 (e)Minkejja s-subparagrafu (a), jekk is-sommarju tal-valutazzjoni interna tar-riskju u s-solvenza tal-grupp preżenti fid-dinja kollha, jew, fejn applikabbli, id-dokumentazzjoni ekwivalenti kif stabbilit fis-subparagrafu (c), jesponi kwalunkwe theddida serja għall-istabbiltà finanzjarja jew il-protezzjoni tad-detenturi tal-poloz ta’ assigurazzjoni fit-territorju tal-Awtorità superviżorja ospitanti, din l-Awtorità superviżorja ospitanti tista’ timponi miżuri preventivi, korrettivi, jew inkella ta’ reazzjoni fir-rigward tal-assiguraturi u r-riassiguraturi fil-Parti Ospitanti.
 Qabel l-impożizzjoni ta’ miżuri bħal dawn, l-awtorità superviżorja ospitanti tikkonsulta lill-awtorità superviżorja rilevanti tal-grupp ta’ assigurazzjoni jew riassigurazzjoni. Il-Partijiet jinkoraġġixxu lill-awtoritajiet superviżorji biex ikomplu jindirizzaw il-kwistjonijiet ta’ superviżjoni prudenzjali tal-grupp tal-assigurazzjoni fil-kulleġġi tas-superviżuri.
 (f)Ir-rekwiżiti ta’ rappurtar tas-superviżjoni prudenzjali tal-grupp tal-assigurazzjoni kif stipulat fil-liġi applikabbli fit-territorju tal-Parti Ospitanti ma japplikawx fil-livell tal-impriża omm fuq skala dinjija tal-grupp ta’ assigurazzjoni jew riassigurazzjoni sakemm ma jikkonċernawx direttament ir-riskju ta’ impatt negattiv qawwi fuq il-kapaċità tal-impriżi fil-grupp ta’ assigurazzjoni jew riassigurazzjoni biex iħallsu l-pretensjonijiet fit-territorju tal-Parti Ospitanti.
 (g)Awtorità superviżorja ospitanti żżomm il-kapaċità li titlob u tikseb informazzjoni minn assiguratur jew riassiguratur li jwettaq attivitajiet fit-territorju tagħha, li l-impriża omm tiegħu fuq skala dinjija għandha l-uffiċċju prinċipali tagħha fit-territorju tal-Parti ta’ Oriġini, għall-finijiet ta’ superviżjoni tal-grupp prudenzjali tal-assigurazzjoni, fejn din l-informazzjoni titqies li hija meħtieġa mill-Awtorità superviżorja ospitanti biex tipproteġi lid-detenturi ta’ poloz minn ħsara serja jew theddid serju għall-istabilità finanzjarja jew impatt serju fuq il-kapaċità ta’ assiguratur jew riassiguratur biex iħallas il-pretensjonijiet tiegħu fit-territorju tal-Awtorità superviżorja ospitanti. L-Awtorità superviżorja ospitanti tibbaża tali talba għall-informazzjoni fuq il-kriterji ta’ superviżjoni prudenzjali u kull meta jkun possibbli jiġu evitati talbiet doppji u ta’ piż. L-awtorità superviżorja li tagħmel it-talba tinforma lill-kulleġġ tas-superviżuri dwar din it-talba.
 Minkejja s-subparagrafu (a), in-nuqqas ta’ assiguratur jew riassiguratur li jikkonforma ma’ tali talba ta’ informazzjoni jista’ jirriżulta f’miżuri preventivi, korrettivi jew ta’ reazzjoni li jiġu imposti fit-territorju tal-Awtorità superviżorja ospitanti.
 (h)Fir-rigward ta’ grupp ta’ assigurazzjoni jew riassigurazzjoni ta’ Parti ta’ Oriġini b’operazzjonijiet fil-Parti Ospitanti u li huwa soġġett għal valutazzjoni tal-kapital tal-grupp fil-Parti ta’ Oriġini, li jissodisfa l-kundizzjonijiet li ġejjin:
 (i)il-valutazzjoni tal-kapital tal-grupp tinkludi kalkolu tal-kapital tal-grupp preżenti fid-dinja kollha li jidentifika r-riskju fil-livell tal-grupp kollu, inkluż l-impriża omm fuq skala dinjija tal-grupp ta’ assigurazzjoni jew riassigurazzjoni, li jista’ jaffettwa l-operazzjonijiet tal-assigurazzjoni jew tar-riassigurazzjoni u l-attivitajiet li jseħħu fit-territorju tal-Parti l-oħra; kif ukoll
 (ii)l-awtorità superviżorja fit-territorju tal-Parti fejn tiġi applikata l-valutazzjoni tal-kapital tal-grupp, kif stabbilit fis-subparagrafu (i) hawn fuq, għandha l-awtorità timponi miżuri preventivi, korrettivi, jew inkella ta’ reazzjoni fuq il-bażi tal-valutazzjoni, inkluż il-ħtieġa, fejn xieraq, ta’ miżuri ta’ kapital;
 l-Awtorità superviżorja ospitanti ma timponix valutazzjoni tal-kapital tal-grupp jew ir-rekwiżit fil-livell tal-impriża omm fuq skala dinjija tal-grupp ta’ assigurazzjoni jew riassigurazzjoni skont il-liġi applikabbli fit-territorju tagħha.
 Meta assiguratur jew riassiguratur ta’ Parti ta’ Oriġini jkun soġġett għal rekwiżit ta’ kapital tal-grupp fit-territorju tal-Parti ta’ Oriġini, l-awtorità superviżorja ospitanti ma timponix rekwiżit ta’ kapital tal-grupp jew valutazzjoni fil-livell tal-impriża omm fuq skala dinjija tal-grupp ta’ assigurazzjoni jew riassigurazzjoni.
 (i)Minkejja kwalunkwe dispożizzjoni f’dan il-Ftehim, dan il-Ftehim mhuwiex maħsub biex jillimita jew jirrestrinġi l-kapaċità tal-awtoritajiet superviżorji tal-UE biex jeżerċitaw awtorità superviżorja jew regolatorja fuq entitajiet jew gruppi li għandhom fil-pussess tagħhom jew jikkontrollaw istituzzjonijiet ta’ kreditu fl-UE, ikollhom operazzjonijiet bankarji fl-UE, jew li d-diffikultajiet finanzjarji jew materjali tagħhom jew in-natura, l-iskop, id-daqs, l-iskala, il-konċentrazzjoni, l-interkonnettività jew it-taħlita ta’ attivitajiet li jkunu ġew determinati jistgħu joħolqu theddida għall-istabbiltà finanzjarja tal-UE, inkluż permezz ta’: Id-Direttiva 2002/87/KE tal-Parlament Ewropew u tal-Kunsill tas-16 ta’ Diċembru 2002 dwar is-superviżjoni supplementari ta’ istituzzjonijiet ta’ kreditu dwar impriżi ta’ assigurazzjoni u ditti tal-investiment f’konglomerat finanzjarju u li temenda d-Direttivi tal-Kunsill 73/239/KEE, 79/267/KEE, 92/49/KEE, 92/96/KEE, 93/6/KEE u 93/22/KEE, u d-Direttivi 98/78/KE u 2000/12/KE tal-Parlament Ewropew u tal-Kunsill, u d-Direttiva 2013/36/UE tal-Parlament Ewropew u tal-Kunsill tas-26 ta’ Ġunju 2013 dwar l-aċċess għall-attività tal-istituzzjonijiet ta’ kreditu u s-superviżjoni prudenzjali tal-istituzzjonijiet ta’ kreditu u tad-ditti tal-investiment, li temenda d-Direttiva 2002/87/KE u li tħassar id-Direttivi 2006/48/KE u 2006/49/KE (CRD IV), ir-Regolament (UE) Nru 575/2013 tal-Parlament Ewropew u tal-Kunsill tas-26 ta’ Ġunju 2013 dwar ir-rekwiżiti prudenzjali għall-istituzzjonijiet ta’ kreditu u d-ditti tal-investiment u li jemenda r-Regolament (UE) Nru 648/2012 (CRR), id-Direttiva 2014/59/UE tal-Parlament Ewropew u tal-Kunsill tal-15 ta’ Mejju 2014 li tistabbilixxi qafas għall-irkupru u r-riżoluzzjoni ta’ istituzzjonijiet ta’ kreditu u ditti ta’ investiment u li temenda d-Direttiva tal-Kunsill 82/891/KEE u d-Direttivi 2001/24/KE, 2002/47/KE, 2004/25/KE, 2005/56/KE, 2007/36/KE, 2011/35/KE, 2012/30/UE u 2013/36/UE u r-Regolamenti (UE) Nru 1093/2010 u (UE) Nru 648/2012, tal-Parlament Ewropew u tal-Kunsill, ir-Regolament (UE) Nru 806/2014 tal-Parlament Ewropew u tal-Kunsill tal-15 ta’ Lulju 2014 li jistabbilixxi regoli uniformi u proċedura uniformi għar-riżoluzzjoni tal-istituzzjonijiet ta’ kreditu u ċerti ditti tal-investiment fil-qafas ta’ Mekkaniżmu Uniku ta’ Riżoluzzjoni u Fond Uniku għar-Riżoluzzjoni u li jemenda r-Regolament (UE) Nru 1093/2010 u r-Regolament tal-Kunsill (UE) Nru 1024/2013 tal-15 ta’ Ottubru 2013 li jikkonferixxi kompiti speċifiċi lill-Bank Ċentrali Ewropew fir-rigward ta’ politiki relatati mas-superviżjoni prudenzjali ta’ istituzzjonijiet ta’ kreditu, jew liġijiet u regolamenti oħra.
 Minkejja kwalunkwe dispożizzjoni oħra f’dan il-Ftehim, dan il-Ftehim mhuwiex maħsub biex jillimita jew jirrestrinġi l-kapaċità l-awtorità superviżorja tal-Istati Uniti applikabbli biex teżerċita awtorità superviżorja jew regolatorja fuq entitajiet jew gruppi li għandhom fil-pussess tagħhom jew jikkontrollaw istituzzjonijiet depożitarji fl-Istati Uniti, ikollhom operazzjonijiet bankarji fl-Istati Uniti, jew li d-diffikultajiet finanzjarji materjali tagħhom, jew in-natura, l-iskop, id-daqs, l-iskala, il-konċentrazzjoni, l-interkonnettività jew it-taħlita tal-attivitajiet li jkunu ġew determinati jistgħu joħolqu theddida għall-istabbiltà finanzjarja tal-Istati Uniti, inkluż permezz ta’ eżerċizzju ta’ awtorità skont il-Bank Holding Company Act (12 U.S.C. § 1841 et seq.), il-Home Owners’ Loan Act (12 U.S.C. § 1461 et seq.), l-International Banking Act (12 U.S.C. § 3101 et seq.), id-Dodd-Frank Wall Street Reform u l-Consumer Protection Act (12 U.S.C. § 5301 et seq.) jew liġijiet jew regolamenti oħra relatati.
 Artikolu 5 – L-iskambju ta’ informazzjoni
 1.Il-Partijiet għandhom jinkoraġġixxu lill-awtoritajiet superviżorji fil-ġuriżdizzjonijiet rispettivi tagħhom biex jikkooperaw fl-iskambju tal-informazzjoni skont il-prattiki stabbiliti fl-Anness. Il-Partijiet jifhmu li l-użu ta’ prattiki bħal dawn isaħħu l-kooperazzjoni u l-kondiviżjoni ta’ informazzjoni, filwaqt li jirrispettaw standard għoli ta’ protezzjoni ta’ kunfidenzjalità.
 2.Dan il-Ftehim ma jinkludi xejn li jindirizza r-rekwiżiti li jistgħu japplikaw għall-iskambju ta’ dejta personali mill-awtoritajiet superviżorji.
 Artikolu 6 – Anness
 L-Anness ta’ dan il-Ftehim għandu jifforma parti integrali minnu.
 Artikolu 7 – Il-Kumitat Konġunt
 1.B’dan, il-Partijiet jistabbilixxu Kumitat Konġunt, magħmul minn rappreżentanti tal-Istati Uniti u rappreżentanti tal-Unjoni Ewropea, li għandu jipprovdi forum lill-Partijiet għall-konsultazzjoni u għall-iskambju ta’ informazzjoni dwar l-amministrazzjoni tal-Ftehim u l-implimentazzjoni xierqa tiegħu.
 2.Il-Partijiet għandhom jikkonsultaw lil xulxin fil-Kumitat Konġunt f’dak li għandu x’jaqsam ma’ dan il-Ftehim:
 (a)bi qbil reċiproku tal-Partijiet jekk xi waħda mill-Partijiet tipproponi konsultazzjoni;
 (b)mill-inqas darba fi żmien 180 jum wara d-data tad-dħul fis-seħħ tiegħu jew l-applikazzjoni provviżorja ta’ dan il-Ftehim, skont liema data tiġi l-ewwel, u darba fis-sena minn hemm ’il quddiem, sakemm il-Partijiet ma jiddeċidux mod ieħor;
 (c)jekk talba bil-miktub għal konsultazzjoni obbligatorja hija magħmula minn kwalunkwe Parti; kif ukoll
 (d)jekk kwalunkwe waħda mill-Partijiet tipprovdi avviż bil-miktub dwar l-intenzjoni tagħha għal terminazzjoni.
 3.Il-Kumitat Konġunt jista’ jindirizza:
 (a)kwistjonijiet relatati mal-implimentazzjoni tal-Ftehim;
 (b)l-effetti tal-Ftehim, fil-ġuriżdizzjonijiet tal-Partijiet, fuq il-konsumaturi tal-assigurazzjoni u r-riassigurazzjoni u l-operazzjonijiet kummerċjali tal-assiguraturi u r-riassiguraturi;
 (c)kwalunkwe emenda għal dan il-Ftehim proposta minn xi waħda mill-Partijiet;
 (d)kwalunkwe kwistjoni li teħtieġ konsultazzjoni obbligatorja;
 (e)avviż tal-intenzjoni biex jintemm dan il-Ftehim; kif ukoll
 (f)kwistjonijiet oħra kif jistgħu jiġu deċiżi mill-Partijiet.
 4.Il-Kumitat Konġunt jista' jadotta r-regoli ta' proċedura.
 5.Il-Kumitat Konġunt għandu jkun ippresedut b’rotazzjoni fuq bażi annwali minn kull waħda mill-Partijiet, sakemm ma jiġix deċiż mod ieħor. Il-Kumitat Konġunt jista’ jitlaqqa’ mill-President tiegħu f’dak iż-żmien u l-mod li jista’ jiġi deċiż mill-Partijiet.
 6.Il-Kumitat Konġunt jista’ jsejjaħ kwalunkwe grupp ta’ ħidma biex iħaffef ix-xogħol tiegħu.
 Artikolu 8 – Id-dħul fis-seħħ
 Dan il-Ftehim għandu jidħol fis-seħħ sebat ijiem wara d-data li fiha l-Partijiet jiskambjaw notifiki bil-miktub fejn huma jiċċertifikaw li kkonkludew ir-rekwiżiti u l-proċeduri interni rispettivi jew f’tali data li jiftiehmu dwarha l-Partijiet.
 Artikolu 9 – L-implimentazzjoni tal-Ftehim
 1.Mid-data tad-dħul fis-seħħ jew l-applikazzjoni provviżorja ta’ dan il-Ftehim, skont liema data tiġi l-ewwel, il-Partijiet għandhom jinkoraġġixxu lill-awtoritajiet rilevanti biex joqogħdu lura milli jieħdu kwalunkwe miżura li ma tkunx konsistenti ma’ kwalunkwe kundizzjoni jew obbligu tal-Ftehim, inkluż fir-rigward tal-eliminazzjoni ta’ kollateral u rekwiżiti ta’ preżenza lokali skont l-Artikolu 3. Dan jista’ jinkludi, kif xieraq, skambji ta’ ittri bejn l-awtoritajiet rilevanti dwar kwistjonijiet li għandhom x’jaqsmu ma’ dan il-Ftehim.
 2.Mid-data tad-dħul fis-seħħ jew l-applikazzjoni provviżorja ta’ dan il-Ftehim, skont liema data tiġi l-ewwel, il-Partijiet għandhom jieħdu l-miżuri kollha meħtieġa, skont kif xieraq, sabiex jimplimentaw u japplikaw dan il-Ftehim malajr kemm jista’ jkun skont l-Artikolu 10.
 3.Mid-data tad-dħul fis-seħħ jew l-applikazzjoni provviżorja ta’ dan il-Ftehim, skont liema waħda tiġi l-ewwel, l-Istati Uniti għandha tinkoraġġixxi lil kull Stat tal-Istati Uniti biex jadotta minnufih il-miżuri li ġejjin:
 (a)it-tnaqqis, f’kull sena wara d-data tad-dħul fis-seħħ jew l-applikazzjoni provviżorja ta’ dan il-Ftehim, tal-ammont ta’ kollateral meħtieġ minn kull Stat biex jiġi permess kreditu sħiħ għal riassigurazzjoni b’20 fil-mija tal-kollateral li Stat tal-Istati Uniti jkun jeħtieġ sa mill-ewwel (1) ta’ Jannar qabel l-iffirmar ta’ dan il-Ftehim; kif ukoll
 (b)l-implimentazzjoni ta’ kreditu rilevanti ta’ Stat tal-Istati Uniti għal-liġijiet u r-regolamenti ta’ riassigurazzjoni li huma konsistenti mal-Artikolu 3, bħala l-metodu għal adozzjoni ta’ miżuri skont il-paragrafi 1 u 2 ta’ dak l-Artikolu.
 4.Sakemm dan il-Ftehim ikun daħal fis-seħħ, f’data mhux aktar tard mill-ewwel jum tax-xahar, 42 xahar wara d-data tal-iffirmar ta’ dan il-Ftehim, l-Istati Uniti għandhom jibdew jevalwaw id-determinazzjoni ta’ rkupru potenzjali skont il-liġijiet u r-regolamenti tagħhom fir-rigward ta’ kwalunkwe miżura Statali tal-Istati Uniti li l-Istati Uniti tiddetermina li ma tkunx konsistenti ma’ dan il-Ftehim u toħloq trattament anqas favorevoli ta’ assiguratur jew riassiguratur tal-UE minn assiguratur jew riassiguratur tal-Istati Uniti domiċiljat, liċenzjat, jew inkella ammess f’dak l-Istat tal-Istati Uniti. Sakemm dan il-Ftehim ikun daħal fis-seħħ, f’data mhux aktar tard mill-ewwel jum tax-xahar 60 xahar wara d-data tal-iffirmar ta’ dan il-Ftehim, l-Istati Uniti tal-Amerka għandhom jikkonkludu kwalunkwe determinazzjoni ta’ rkupru meħtieġa skont il-liġijiet u r-regolamenti tagħhom fir-rigward ta’ kwalunkwe miżura ta’ assigurazzjoni ta’ Stat Amerikan soġġett għal tali evalwazzjoni. Għall-finijiet ta’ dan il-paragrafu, l-Istati Uniti għandhom jagħtu prijorità lil dawk l-Istati bl-ogħla volum ta’ riassigurazzjoni ċeduta gross għall-finijiet ta’ determinazzjonijiet ta’ rkupru potenzjali.
 Artikolu 10 – L-applikazzjoni tal-Ftehim
 1.Sakemm mhux speċifikat mod ieħor, dan il-Ftehim għandu japplika fid-data tad-dħul fis-seħħ, jew 60 xahar mid-data tal-iffirmar ta’ dan il-Ftehim, skont liema data tiġi l-aħħar.
 2.Minkejja l-Artikolu 8 u l-paragrafu 1 ta’ dan l-Artikolu:
 (a)l-Unjoni Ewropea għandha tapplika provviżorjament l-Artikolu 4 ta’ dan il-Ftehim sad-data tad-dħul fis-seħħ ta’ dan il-Ftehim, u minn hemm ’il quddiem tapplika l-Artikolu 4 billi tiżgura li l-awtoritajiet superviżorji u awtoritajiet kompetenti oħra jsegwu l-prattiki stabbiliti fih mis-seba’ jum tax-xahar ta’ wara d-data li fiha l-Partijiet ikunu nnotifikaw lil xulxin li r-rekwiżiti u l-proċeduri interni tagħhom meħtieġa għall-applikazzjoni provviżorja ta’ dan il-Ftehim ikunu ġew konklużi.
 L-Istati Uniti għandhom japplikaw provviżorjament l-Artikolu 4 ta’ dan il-Ftehim sad-data tad-dħul fis-seħħ ta’ dan il-Ftehim, u minn hemm ’il quddiem japplikaw l-Artikolu 4 billi jiżguraw li l-awtoritajiet superviżorji u awtoritajiet kompetenti oħra jsegwu l-prattiki stabbiliti fih mis-seba’ jum tax-xahar ta’ wara d-data li fiha l-Partijiet ikunu nnotifikaw lil xulxin li r-rekwiżiti u l-proċeduri interni tagħhom meħtieġa għall-applikazzjoni provviżorja ta’ dan il-Ftehim ikunu ġew konklużi.
 (b)Fid-data tad-dħul fis-seħħ ta’ dan il-Ftehim, jew 60 xahar wara l-iffirmar ta’ dan il-Ftehim, skont liema data tiġi l-aħħar:
 (i)l-obbligi ta’ Parti stipulati fl-Artikolu 3, paragrafi 1 u 2 u l-Artikolu 9 għandhom ikunu applikabbli biss jekk, u minn hemm ’il quddiem sakemm l-awtoritajiet superviżorji tal-Parti l-oħra jeżerċitaw superviżjoni kif stabbilit fl-Artikolu 4 u jissodisfaw l-obbligi stabbiliti fl-Artikolu 3, paragrafu 3;
 (ii)il-prattiki ta’ Parti stipulati fl-Artikolu 4, u l-obbligi stipulati fl-Artikolu 3, paragrafu 3, għandhom ikunu applikabbli biss jekk, u minn hemm ’il quddiem sakemm l-awtoritajiet superviżorji tal-Parti l-oħra jissodisfaw l-obbligi stabbiliti fl-Artikolu 3, paragrafi 1 u 2; kif ukoll
 (iii)l-obbligi ta’ Parti stipulati fl-Artikolu 3, paragrafu 3 għandhom ikunu applikabbli biss jekk, u minn hemm ’il quddiem sakemm l-awtoritajiet superviżorji tal-Parti l-oħra jeżerċitaw superviżjoni kif stabbilit fl-Artikolu 4 u jissodisfaw l-obbligi stabbiliti fl-Artikolu 3, paragrafi 1 u 2;
 (c)meta skont l-Artikolu 4, subparagrafu (i), il-miżuri jiġu applikati mill-awtoritajiet superviżorji tal-Istati Uniti applikabbli barra t-territorju tal-Istati Uniti għal grupp ta’ assigurazzjoni jew riassigurazzjoni tal-UE, id-diffikultà jew l-attivitajiet li l-Kunsill għas-Sorveljanza tal-Istabbiltà Finanzjarja (Financial Stability Oversight Council) ikun iddetermina jistgħu joħolqu theddida għall-istabbiltà finanzjarja fl-Istati Uniti permezz tal-applikazzjoni tad-Dodd-Frank Wall Street Reform and Consumer Protection Act (12 U.S.C. § 5301 et seq.), kull waħda mill-Partijiet tista’ ttemm dan il-Ftehim b’konsultazzjoni obbligatorja rapida u terminazzjoni. Meta, skont l-Artikolu 4, subparagrafu (i), jiġu applikati miżuri minn awtorità superviżorja tal-UE barra t-territorju tal-Unjoni Ewropea għal grupp ta’ assigurazzjoni jew riassigurazzjoni tal-Istati Uniti, f’dak li għandu x’jaqsam ma’ theddida għall-istabbiltà finanzjarja tal-UE, kull waħda mill-Partijiet tista’ ttemm dan il-Ftehim b’konsultazzjoni u terminazzjoni obbligatorji rapidi;
 (d)sad-data stabbilita fis-subparagrafu (b), u mingħajr preġudizzju għall-mekkaniżmi stabbiliti fihom, id-dispożizzjonijiet tar-riassigurazzjoni tal-Artikolu 3, paragrafi 1 u 2 għandhom japplikaw fir-rigward ta’ riassiguratur tal-UE fi Stat tal-Istati Uniti fl-ewwel data minn:
 (i)adozzjoni ta’ miżura minn dan l-Istat tal-Istati Uniti, b’mod konsistenti mal-Artikolu 3, paragrafi 1 u 2; jew
 (ii)id-data effettiva ta’ kwalunkwe determinazzjoni mill-Istati Uniti skont il-liġijiet u r-regolamenti tagħhom li tali miżura tal-assigurazzjoni ta’ dan l-Istat tal-Istati Uniti tiġi evitata peress li mhijiex konsistenti ma’ dan il-Ftehim u toħloq trattament anqas favorevoli ta’ assiguratur jew riassiguratur tal-UE minn assiguratur jew riassiguratur tal-Istati Uniti domiċiljat, liċenzjat, jew inkella ammess f’dan l-Istat tal-Istati Uniti;
 (e)mid-data tal-applikazzjoni provviżorja kif stabbilit fis-subparagrafu (a) u għal 60 xahar minn hemm ’il quddiem, fl-applikazzjoni tal-Artikolu 4, is-subparagrafu (h), l-awtoritajiet superviżorji fl-Unjoni Ewropea ma għandhomx jimponu r-rekwiżit tal-kapital tal-grupp fil-livell tal-impriża omm fuq skala dinjija tal-grupp ta’ assigurazzjoni jew riassigurazzjoni, fir-rigward ta’ grupp ta’ assigurazzjoni jew riassigurazzjoni tal-Istati Uniti b’operazzjonijiet fl-Unjoni Ewropea;
 (f)mid-data tal-iffirmar ta’ dan il-Ftehim, matul il-perjodu ta’ 60 xahar imsemmi fis-subparagrafu (b), jekk waħda mill-Partijiet ma tissodisfax l-obbligi tal-Artikolu 3, fir-rigward ta’ rekwiżiti ta’ preżenza lokali, l-awtoritajiet superviżorji tal-Parti l-oħra jistgħu, wara konsultazzjoni obbligatorja, jimponu valutazzjoni tal-kapital tal-grupp jew rekwiżit tal-kapital tal-grupp fil-livell tal-impriża omm fuq skala dinjija fuq grupp ta’ assigurazzjoni jew riassigurazzjoni li għandu l-uffiċċju prinċipali tiegħu jew huwa domiċiljat fil-Parti l-oħra;
 (g)L-Artikolu 3, il-paragrafu 3 għandu jiġi implimentat u applikabbli fit-territorju tal-UE sa mhux aktar tard minn 24 xahar mid-data tal-firma ta’ dan il-Ftehim, sakemm il-Ftehim ikun ġie applikat provviżorjament jew daħal fis-seħħ;
 (h)soġġetti għas-subparagrafi (b) u (d), l-Artikolu 3, il-paragrafi 1 u 2, għandhom jiġu implimentati u applikati b’mod sħiħ fit-territorju kollu taż-żewġ Partijiet sa mhux aktar tard minn 60 xahar mid-data tal-iffirmar ta’ dan il-ftehim miż-żewġ Partijiet, sakemm il-Ftehim ikun daħal fis-seħħ; kif ukoll
 (i)mid-data tad-dħul fis-seħħ jew l-applikazzjoni provviżorja ta’ dan il-Ftehim, skont liema data minnhom tiġi l-ewwel, iż-żewġ Partijiet għandhom japplikaw l-Artikoli 7, 11 u 12.
 3.Meta Parti ma tikkonformax mal-paragrafu 2, sad-dati stipulati fih, il-Parti l-oħra tista’ titlob konsultazzjoni obbligatorja permezz tal-Kumitat Konġunt.
 Artikolu 11 — Terminazzjoni u Konsultazzjoni Obbligatorja
 1.Wara konsultazzjoni obbligatorja, kull Parti tista’ ttemm dan il-Ftehim fi kwalunkwe ħin billi tippreżenta notifika bil-miktub lill-Parti l-oħra, soġġetta għall-proċeduri ta’ dan l-Artikolu. Sakemm il-Partijiet ma jaqblux mod ieħor bil-miktub, din it-terminazzjoni għandha tidħol fis-seħħ fi żmien 180 jum, jew 90 jum f’dak li jirrigwarda t-terminazzjoni deskritta fl-Artikolu 10, is-subparagrafu 2(c), wara d-data ta’ din in-notifika. B’mod partikolari, il-Partijiet jistgħu jtemmu dan il-Ftehim meta waħda mill-Partijiet tkun naqset milli tissodisfa l-obbligi tagħha taħt dan il-Ftehim jew ħadet miżuri li mhumiex konsistenti mal-objettivi ta’ dan il-Ftehim.
 2.Qabel ma tinnotifika d-deċiżjoni biex ittemm dan il-Ftehim, inkluż fir-rigward tad-dispożizzjonijiet tal-Artikolu 10, Parti għandha tinnotifika lill-President tal-Kumitat Konġunt.
 3.Il-Partijiet għandhom jieħdu l-passi meħtieġa biex jikkomunikaw mal-partijiet interessati dwar l-effett tat-terminazzjoni fuq l-assiguraturi u r-riassiguraturi fil-ġuriżdizzjonijiet rispettivi tagħhom.
 4.Fil-każ li ssir talba minn waħda mill-Partijiet lill-President tal-Kumitat Konġunt, tkun meħtieġa konsultazzjoni obbligatorja permezz tal-Kumitat Konġunt li għandha tibda mhux iktar tard minn 30 jum, jew sebat (7) ijiem jekk mitluba kif deskritt fl-Artikolu 10, is-subparagrafu 2(c), wara din it-talba, sakemm il-Partijiet ma jaqblux mod ieħor. Il-Parti li qed titlob konsultazzjoni obbligatorja għandha tipprovdi notifika bil-miktub dwar l-elementi li għandha tibbaża fuqhom il-konsultazzjoni obbligatorja. Għalhekk, il-konsultazzjoni obbligatorja tista’ tkun ospitata f’sit determinat mill-Partijiet, u jekk il-Partijiet ma jkunux jistgħu jaqblu dwar il-post, il-Parti li qed titlob il-konsultazzjoni obbligatorja għandha tipproponi tliet postijiet newtrali barra t-territorju ta’ waħda mill-Partijiet, u l-Parti l-oħra għandha tagħżel waħda mit-tliet siti newtrali proposti.
 5.Il-konsultazzjoni obbligatorja se tkun meħtieġa qabel it-tmiem ta’ dan il-Ftehim, inkluż fir-rigward tad-dispożizzjonijiet tal-Artikolu 10.
 6.Jekk Parti tirrifjuta li tipparteċipa f’konsultazzjoni obbligatorja kif provdut f’dan l-Artikolu, il-Parti li tkun trid it-terminazzjoni tista’ tipproċedi biex ittemm il-Ftehim kif previst fil-paragrafu 1 ta’ dan l-Artikolu.
 Artikolu 12 – Emenda
 1.Il-Partijiet jistgħu jaqblu, bil-miktub, li jemendaw dan il-Ftehim.
 2.Jekk xi Parti tkun tixtieq temenda dan il-Ftehim, għandha tinnotifika lill-Parti l-oħra bil-miktub dwar it-talba sabiex jingħata bidu għan-negozjati biex jiġi emendat il-Ftehim.
 3.Talba biex jingħata bidu għan-negozjati biex jiġi emendat il-Ftehim għandha tkun notifikata lill-Kumitat Konġunt.
 ANNESS – Mudell ta’ Memorandum ta’ Qbil tad-Dispożizzjonijiet rigward l-Iskambju ta’ Informazzjoni bejn l-Awtoritajiet Superviżorji
 L-Artikolu 1. Objettiv
 1.L-awtorità Superviżorja ta’ Stat tal-Istati Uniti u l-Awtorità Superviżorja nazzjonali ta’ Stat Membru tal-UE, l-Awtoritajiet firmatarji ta’ dan il-Memorandum ta’ Qbil jirrikonoxxu l-ħtieġa għal kooperazzjoni fl-iskambju ta’ informazzjoni.
 2.L-Awtoritajiet jirrikonoxxu li l-arranġamenti prattiċi dwar il-kooperazzjoni transfruntiera u l-iskambju tal-informazzjoni huma essenzjali kemm għas-sitwazzjonijiet ta’ kriżi kif ukoll għas-superviżjoni ta’ kuljum.
 3.L-għan ta’ dan il-Memorandum ta’ Qbil huwa li tiġi ffaċilitata l-kooperazzjoni fl-iskambju tal-informazzjoni bejn l-Awtoritajiet sa fejn dan ikun permess mil-Liġi Applikabbli u b’mod konsistenti mal-għanijiet superviżorji u regolatorji.
 4.L-Awtoritajiet jirrikonoxxu li xejn f’dan il-Memorandum ta’ Qbil ma jindirizza r-rekwiżiti li jistgħu japplikaw għall-iskambju ta’ dejta personali mill-awtoritajiet superviżorji.
 5.Il-Liġi Applikabbli dwar l-iskambju u l-protezzjoni ta’ Informazzjoni Kunfidenzjali hija fis-seħħ fit-territorju tal-Awtoritajiet, bl-għan li tiġi protetta n-natura kunfidenzjali tal-informazzjoni skambjata bejn l-Awtoritajiet taħt dan il-Memorandum ta’ Qbil. Fost affarijiet oħrajn, din il-Liġi Applikabbli għandha l-għan li tiżgura li:
 (a)L-iskambju ta’ Informazzjoni Kunfidenzjali hija biss għal raġunijiet direttament relatati mat-twettiq tal-funzjonijiet superviżorji tal-Awtoritajiet; kif ukoll
 (b)Il-persuni kollha li jkollhom aċċess għal tali Informazzjoni Kunfidenzjali fil-kors tad-dmirijiet tagħhom se jżommu l-kunfidenzjalità ta’ tali informazzjoni, ħlief f’ċerti ċirkostanzi definiti kif stipulat fl-Artikolu 7.
 L-Artikolu 2. Definizzjonijiet
 1.Għall-għanijiet ta' dan il-Memorandum ta' Qbil għandhom japplikaw id-definizzjonijiet li ġejjin:
 (a)“Il-Liġi Applikabbli” tfisser kull liġi, regolament, dispożizzjoni amministrattiva jew prattika legali applikabbli fil-ġuriżdizzjoni ta’ Awtorità rilevanti għas-sorveljanza tal-assigurazzjoni u r-riassigurazzjoni, l-iskambju ta’ informazzjoni superviżorja, il-protezzjoni tal-kunfidenzjalità u l-immaniġġjar u d-divulgazzjoni ta’ informazzjoni;
 (b)“Informazzjoni Kunfidenzjali” tfisser kwalunkwe Informazzjoni meqjusa bħala kunfidenzjali pprovduta mill-ġuriżdizzjoni tal-Awtorità li Ssirilha t-Talba.
 (c)“Assiguratur” tfisser impriża li tkun awtorizzata jew liċenzjata biex tibda jew tinvolvi ruħha fin-negozju ta’ assigurazzjoni diretta jew primarja;
 (d)“Persuna” tfisser persuna fiżika, entità ġuridika, sħubija jew assoċjazzjoni mhux inkorporata;
 (e)“Dejta Personali” tfisser kull informazzjoni relatata ma' persuna fiżika identifikata jew identifikabbli;
 (f)“Informazzjoni Pprovduta” tfisser kwalunkwe informazzjoni pprovduta minn Awtorità li Ssirilha t-Talba lil Awtorità Rikjedenti wara talba għal informazzjoni;
 (g)“Entità Regolata” tfisser assiguratur jew riassiguratur awtorizzat jew sorveljat minn Awtorità Superviżorja tal-Unjoni Ewropea jew tal-Istati Uniti;
 (h)“Riassiguratur” tfisser impriża li tkun awtorizzata jew liċenzjata biex tibda jew tinvolvi ruħha fin-negozju tal-attivitajiet ta’ rissigurazzjoni;
 (i)“Awtorità li Ssirilha t-Talba” tfisser l-Awtorità li ssirilha talba għall-informazzjoni;
 (j)“Awtorità Rikjedenti” tfisser l-awtorità li għamlet talba għall-informazzjoni;
 (k)“Awtorità Superviżorja” tfisser kull superviżur ta’ assigurazzjoni u riassigurazzjoni fl-Unjoni Ewropea jew fl-Istati Uniti; kif ukoll
 (l)“Impriża” hija kull entità involuta f’attività ekonomika;
 L-Artikolu 3. Kooperazzjoni
 1.Skont il-Liġi Applikabbli, l-Awtorità li Ssirilha t-Talba għandha tikkunsidra t-talbiet mill-Awtorità Rikjedenti b’mod serju u għandha twieġeb fi żmien xieraq. Din għandha tipprovdi lill-Awtorità Rikjedenti bl-iktar rispons possibbli għal talba għal informazzjoni konsistenti mal-funzjonijiet regolatorji tagħha.
 2.Soġġetta għal-Liġi Applikabbli, l-eżistenza u l-kontenut ta’ kull talba għal informazzjoni għandha tiġi trattata bħala kunfidenzjali kemm mill-Awtoritajiet li qed issirilhom it-Talba kif ukoll l-Awtoritajiet Rikjedenti, sakemm iż-żewġ Awtoritajiet reċiprokament ma jiddeċidux mod ieħor.
 L-Artikolu 4. L-Użu tal-Informazzjoni Pprovduta
 1.L-Awtorità Rikjedenti għandha tagħmel talbiet għal informazzjoni biss jekk din ikollha għan leġittimu regolatorju jew superviżorju għat-talba direttament rilevanti għal superviżjoni legali tal-Awtorità Rikjedenti ta’ Entità Regolata. Il-fatt li Awtorità Rikjedenti tfittex informazzjoni dwar individwi ġeneralment mhuwiex meqjus bħala leġittimu għall-finijiet regolatorji jew superviżorji, sakemm it-talba ma tkunx direttament rilevanti għat-twettiq tal-funzjonijiet superviżorji.
 2.L-Awtorità Rikjedenti għandha tuża l-Informazzjoni Pprovduta biss għall-finijiet leġittimi relatati mal-istabbiltà finanzjarja, regolatorja, superviżorja tal-Awtorità jew il-funzjonijiet prudenzjali tagħha.
 3.Soġġetta għal-Liġi Applikabbli, kwalunkwe Informazzjoni Pprovduta li tiġi skambjata hija u tibqa’ proprjetà tal-Awtorità li Ssirilha t-Talba.
 L-Artikolu 5. Talba għal Informazzjoni
 1.Talbiet għall-informazzjoni mill-Awtorità Rikjedenti għandhom ikunu bil-miktub, jew skont il-paragrafu 2 fejn huwa urġenti, u jinkludu l-elementi li ġejjin:
 (a)l-Awtoritajiet involuti, il-qasam ta’ superviżjoni kkonċernat u l-iskop li għalih tkun qed tintalab l-informazzjoni;
 (b)l-isem tal-persuna jew l-Entità Regolata kkonċernata;
 (c)dettalji tat-talba li jistgħu jinkludu deskrizzjoni tal-fatti li fuqhom tkun ibbażata t-talba, mistoqsijiet speċifiċi taħt investigazzjoni, u indikazzjoni ta’ xi sensittività dwar ir-rikjesta;
 (d)l-informazzjoni mitluba;
 (e)id-data sa meta l-informazzjoni hija mitluba u kwalunkwe skadenzi ġuridiċi; kif ukoll
 (f)fil-każ li jkun rilevanti, jekk, kif, u lil min se tgħaddi l-informazzjoni, b’mod konsistenti mal-Artikolu 7.
 2.Għal talbiet urġenti, tista’ tiġi ppreżentata talba bil-fomm, u għandha tkun segwita minn konferma bil-miktub mingħajr dewmien żejjed.
 3.L-Awtorità li Ssirilha t-Talba għandha tittratta t-talba kif ġej:
 (a)L-Awtorità li Ssirilha t-Talba għandha tikkonferma li rċeviet it-talba.
 (b)L-awtorità li Ssirilha t-Talba għandha teżamina kull talba fuq bażi ta’ każ b’każ biex tiddetermina kemm jista’ jkun possibbli l-informazzjoni li tista’ tiġi pprovduta skont dan il-Memorandum ta’ Qbil u l-proċeduri applikabbli fil-ġuriżdizzjoni tal-Awtorità li Ssirilha t-Talba. Fid-deċiżjoni dwar jekk u sa liema punt għandha tissodisfa talba, l-Awtorità li Ssirilha t-Talba tista’ tikkunsidra:
 (i)jekk it-talba tkunx konformi mal-Memorandum ta’ Qbil;
 (ii)jekk il-konformità mat-talba tkunx ta’ piż tant li tfixkel it-twettiq korrett tal-funzjonijiet tal-Awtorità li Ssirilha t-Talba;
 (iii)jekk b’xi mod ieħor tkunx kontra l-interess essenzjali tal-ġuriżdizzjoni tal-Awtorità li Ssirilha t-Talba biex tipprovdi l-informazzjoni mitluba;
 (iv)kwalunkwe kwistjoni oħra speċifikata mil-Liġi Applikabbli tal-ġuriżdizzjoni tal-Awtorità li Ssirilha t-Talba (b’mod partikolari dawk dwar il-kunfidenzjalità u s-segretezza professjonali, il-protezzjoni tad-dejta u l-privatezza, u l-ġustizzja proċedurali); kif ukoll
 (v)jekk il-konformità mat-talba tistax tippreġudika b’xi mod il-prestazzjoni mill-Awtorità li Ssirilha t-Talba tal-funzjonijiet tagħha.
 (c)Meta Awtorità li Ssirilha Talba tirrifjuta jew ma tkunx tista’ tipprovdi l-informazzjoni kollha mitluba jew parti minnha, l-Awtorità li Ssirilha Talba għandha, sa fejn ikun prattiku u xieraq skont il-Liġi Applikabbli, tispjega r-raġunijiet għaliex ma tistax tipprovdi l-informazzjoni u tikkunsidra modi alternattivi possibbli biex tilħaq l-objettiv ta’ superviżjoni tal-Awtorità Rikjedenti. Talba għall-Informazzjoni tista’, b’mod partikolari, tiġi miċħuda mill-Awtorità li Ssirilha t-Talba meta t-talba tkun tesiġi li l-Awtorità li Ssirilha t-Talba taġixxi b’mod li tikser il-Liġi Applikabbli tagħha.
 L-Artikolu 6. Trattament tal-Informazzjoni Kunfidenzjali
 1.Bħala regola ġenerali, kull informazzjoni li tasal skont dan il-Memorandum ta’ Qbil għandha tiġi ttrattata bħala Informazzjoni Kunfidenzjali, għajr fejn indikat mod ieħor.
 2.L-Awtorità Rikjedenti għandha tieħu l-azzjonijiet kollha, skont il-liġi, u raġonevolment prattikabbli biex tiġi protetta l-kunfidenzjalità tal-Informazzjoni Kunfidenzjali.
 3.Soġġetta għall-Artikolu 7 u l-Liġi Applikabbli, l-Awtorità Rikjedenti għandha tillimita l-aċċess għal Informazzjoni Kunfidenzjali li tasal mingħand Awtorità li Ssirilha t-Talba għal persuni li jaħdmu mal-Awtorità Rikjedenti jew li jaġixxu f’isimha, li:
 (a)huma soġġetti għall-obbligi tal-Awtorità Rikjedenti fil-ġuriżdizzjoni tagħha biex jiġi evitat l-iżvelar mhux awtorizzat ta’ Informazzjoni Kunfidenzjali;
 (b)huma taħt is-superviżjoni u l-kontroll tal-Awtorità Rikjedenti;
 (c)ikollhom ħtieġa għal informazzjoni bħal din li tkun konsistenti mal-għan legali, regolatorju jew superviżorju, u tkun direttament relatata miegħu; kif ukoll
 (d)huma soġġetti għal rekwiżiti kontinwi ta’ kunfidenzjalità wara li jitilqu mill-Awtorità Rikjedenti.
 L-Artikolu 7. Kondiviżjoni ulterjuri tal-Informazzjoni Pprovduta
 1.Ħlief kif provdut fl-Artikolu 7(2), Awtorità Rikjedenti ma għandhiex tgħaddi Informazzjoni Provduta, li tasal mingħand Parti Rikjedenti lil parti terza, sakemm:
 (a)l-Awtorità Rikjedenti ma tkunx kisbet il-kunsens bil-miktub minn qabel mill-Awtorità li Ssirilha t-Talba għal kondiviżjoni ulterjuri ta’ din l-informazzjoni sakemm it-talba ma tkunx urġenti, f’liema każ tista’ tiġi ppreżentata bil-fomm segwit minn konferma bil-miktub mingħajr dewmien; kif ukoll
 (b)il-parti terza tikkommetti ruħha li timxi mar-restrizzjonijiet li jżommu livell sostanzjalment simili ta’ kunfidenzjalità bħal dak li l-Awtorità Rikjedenti tkun soġġetta għalih kif stabbilit f’dan il-Memorandum ta’ Qbil.
 2.Soġġetta għal-Liġi Applikabbli, fil-każ li l-Awtorità Rikjedenti tkun soġġetta għal domanda legalment imġiegħla biex tiżvela Informazzjoni Pprovduta jew tkun taħt l-obbligu biex tagħmel dan, l-Awtorità Rikjedenti għandha tipprovdi lill-Awtorità li Ssirilha t-Talba b’avviż raġonevolment prattiku kemm jista’ jkun ma’ din it-talba, u kwalunkwe proċedimenti relatati biex jiġu ffaċilitati l-opportunitajiet biex tintervjeni u tasserixxi privileġġ. Jekk tal-Awtorità li Ssirilha t-Talba ma tagħtix kunsens għall-produzzjoni ta’ Informazzjoni Pprovduta, l-Awtorità Rikjedenti għandha tieħu l-passi kollha raġonevoli fejn xieraq biex topponi l-iżvelar tagħha, inkluż billi tuża mezzi legali biex tirreżisti t-tali żvelar u tasserixxi u tipproteġi l-kunfidenzjalità ta’ kwalunkwe Informazzjoni Kunfidenzjali soġġetta li tkun potenzjalment żvelata.


type: legislation

jurisdiction: EU

text:
 Avis juridique important
 |
 52001SC1184
 Proyecto de decisión del comité mixto del EEE por la que se modifica el anexo I (Cuestiones veterinarias y fitosanitarias) del acuerdo EEE - Proyecto de postura conjunta de la Comunidad /* SEC/2001/1184 final */
 Proyecto de decisión del comité mixto del EEE por la que se modifica el anexo I (Cuestiones veterinarias y fitosanitarias) del acuerdo EEE - Proyecto de postura conjunta de la Comunidad(presentado por la Comisión)EXPOSICIÓN DE MOTIVOS1. La integración del acervo veterinario en el Acuerdo EEE genera una importante carga administrativa e implica el riesgo de que se retrase su aplicación en los Estados del EEE-AELC.2. No hay ningún control fronterizo de las mercancías cubiertas por el Acuerdo EEE. Es fundamental que los Estados del EEE-AELC apliquen las mismas normas que la Comunidad, en particular determinadas disposiciones para casos urgentes como las medidas de salvaguardia.3. La propuesta adjunta de Decisión del Comité Mixto del EEE establece procedimientos que autorizan y obligan a los Estados del EEE-AELC a poner en práctica rápidamente las medidas aprobadas por la Comunidad y la Comisión con el fin de supervisar su correcta aplicación.4. Por tanto, el Comité Mixto del EEE debería adoptar la Decisión adjunta por la que se modifica el Anexo I del Acuerdo EEE.5. La letra b) del apartado 3 del artículo 1 del Reglamento (CE) no 2894/94 del Consejo relativo a determinadas normas de desarrollo del Acuerdo EEE dispone que el Consejo ha de establecer la posición de la Comunidad en relación con este tipo de decisiones.6. Por consiguiente, se invita al Consejo a que apruebe la propuesta adjunta de posición de la Comunidad, de cara a su adopción en forma de Decisión del Comité Mixto del EEE.Proyecto de decisión del comité mixto del EEE por la que se modifica el anexo I (Cuestiones veterinarias y fitosanitarias) del acuerdo EEEEL COMITÉ MIXTO DEL EEE,Visto el Acuerdo sobre el Espacio Económico Europeo, en la redacción dada al mismo por el Protocolo por el que se adapta el Acuerdo sobre el Espacio Económico Europeo, (en lo sucesivo denominado "el Acuerdo"), y, en particular, su artículo 98,Considerando lo siguiente:(1) El Anexo I del Acuerdo se modificó mediante la Decisión del Comité Mixto del EEE no ... de ... [1].[1] DO L ...(2) Deberían aplicarse procedimientos nuevos en los puestos de inspección fronterizos y a los actos relativos a las importaciones de terceros países con arreglo a la parte introductoria del capítulo I del Anexo I del Acuerdo.(3) Dichos procedimientos requieren la inclusión de una lista nueva de los puestos de inspección fronterizos de Islandia y Noruega en el punto 39 de la parte 1.2 del capítulo I del Anexo I del Acuerdo.(4) La presente Decisión no se aplica a Liechtenstein,DECIDE:Artículo 1El apartado 3 de la parte introductoria del capítulo I del Anexo I del Acuerdo queda modificado de la siguiente manera:1. Quedan suprimidas las letras c) y d).2. La letra e) pasa a ser la letra c).3. En la nueva letra c), las letras "a), b), c) y d)" se sustituyen por las letras "a) y b)".Artículo 2El texto del apartado 4 B de la parte introductoria del capítulo I del Anexo I del Acuerdo se sustituirá por el texto siguiente:"Inspección de los puestos fronterizos de inspección1) Las inspecciones de los puestos de inspección fronterizos se realizarán en estrecha cooperación entre la Comisión Europea y el Órgano de Vigilancia de la AELC.2) El Órgano de Vigilancia de la AELC estará autorizado para participar en las visitas de inspección de la Comisión en los Estados miembros de la CE por lo que respecta a las decisiones a las que se hace referencia en el primer guión de la letra b) del apartado 5.3) La Comisión Europea y el Órgano de Vigilancia de la AELC organizarán visitas conjuntas de inspección con el fin de establecer una recomendación común a efectos de las decisiones a las que se hace referencia en el segundo guión de la letra b) del apartado 5. Podrá someterse al Comité Mixto del EEE cualquier controversia que surja a este respecto."Artículo 3Se añadirá el siguiente apartado después del apartado 4 de la parte introductoria del capítulo I del Anexo I del Acuerdo:"5. Lista de puestos de inspección fronterizosa) La lista de puestos de inspección fronterizos figura en el punto 39 de la parte 1.2 del capítulo I del Anexo I.b) Por lo que respecta a las modificaciones de dicha lista:- los Estados de la AELC aplicarán las decisiones de la Comunidad por las que se establece la lista de puestos de inspección fronterizos para los Estados miembros de la CE;- los Estados miembros de la CE aplicarán las decisiones del Órgano de Vigilancia de la AELC por las que se establecen los puestos de inspección fronterizos para los Estados de la AELC. En caso de que se añadan puestos a dicha lista, se aplicará lo dispuesto en el tercer punto del apartado 4 B.c) En caso de que se produjeran dificultades relacionadas con la aplicación del procedimiento establecido en la letra b), se remitirá el asunto al Comité Mixto del EEE."Artículo 4El apartado 5 de la parte introductoria del capítulo I del Anexo I del Acuerdo pasa a ser el apartado 6.Artículo 5El actual apartado 6 de la parte introductoria del capítulo I del Anexo I del Acuerdo se sustituye por el texto siguiente:"7. Importaciones de terceros países - Textos de aplicación y listas de establecimientosa) Los Estados de la AELC adoptarán conjuntamente con los Estados miembros de la CE las medidas correspondientes a las adoptadas por éstos últimos, sobre la base de los actos comunitarios pertinentes por lo que respecta a los textos de aplicación y las listas de establecimientos, en relación con las importaciones de terceros países.b) En caso de que surjan dificultades relacionadas con la aplicación de un acto comunitario, el Estado de la AELC afectado lo comunicará inmediatamente al Comité Mixto del EEE.c) El presente apartado se aplicará a Islandia en los ámbitos de aplicación de los actos contemplados en el apartado 2.d) El Comité Mixto del EEE podrá tomar nota de las decisiones comunitarias.e) La obligación contemplada en la letra a) se aplicará a todos los actos pertinentes en vigor, en todo momento y sea cual fuere su fecha de adopción."Artículo 6Se añadirá el siguiente apartado después del apartado 7 nuevo de la parte introductoria del capítulo I del Anexo I del Acuerdo:"8. Importaciones de terceros países - Medidas de salvaguardia y proteccióna) Los Estados de la AELC adoptarán conjuntamente con los Estados miembros de la CE las medidas correspondientes a las adoptadas por éstos últimos, sobre la base de los actos comunitarios pertinentes por lo que respecta a las medidas de salvaguardia y protección, en relación con las importaciones de terceros países.b) En caso de que surjan dificultades relacionadas con la aplicación de un acto comunitario, el Estado de la AELC afectado lo comunicará inmediatamente al Comité Mixto del EEE.c) La aplicación del presente apartado se entenderá sin perjuicio de la posibilidad de que un Estado de la AELC tome medidas unilaterales de protección en espera de que se adopten las decisiones a que se refiere la letra a).d) El presente apartado se aplicará a Islandia en los ámbitos de aplicación de los actos contemplados en el apartado 2.e) El Comité Mixto del EEE podrá tomar nota de las decisiones comunitarias."Artículo 7Los actuales apartados 7, 8, 9 y 10 de la parte introductoria del capítulo I del Anexo I del Acuerdo pasan a ser los apartados 9, 10, 11 y 12, respectivamente.Artículo 8En el punto 4 (Directiva 97/78/CE del Consejo) de la parte 1.1 del capítulo I del Anexo I del Acuerdo, el texto "apartado 3 de la parte introductoria" de la adaptación a) se sustituye por el texto "apartado 8 de la parte introductoria".Artículo 9En el punto 5 (Directiva 91/496/CEE del Consejo) de la parte 1.1 del capítulo I del Anexo I del Acuerdo, el texto "apartado 3 de la parte introductoria" del texto de adaptación se sustituye por el texto "apartado 8 de la parte introductoria".Artículo 10El texto de adaptación del punto 39 (Decisión 97/778/CE de la Comisión) de la parte 1.2 del capítulo I del Anexo I del Acuerdo se sustituye por el anexo de la presente Decisión.Artículo 11Quedan suprimidas las partes 8.2 y 8.3 del capítulo I del Anexo I del Acuerdo.Artículo 12La presente Decisión entrará en vigor el ..., siempre que se hayan transmitido al Comité Mixto* del EEE todas las notificaciones previstas en el apartado 1 del artículo 103 del Acuerdo.Artículo 13La presente Decisión se publicará en la Sección EEE y en el Suplemento EEE del Diario Oficial de las Comunidades Europeas.Hecho en Bruselas, el .Por el Comité Mixto EEEEl PresidenteLos Secretarios del Comité Mixto del EEEANEXO"En el Anexo se añade el texto siguiente:Lista de puestos de inspección fronterizosPaís: Islandia>SITIO PARA UN CUADRO>País: Noruega>SITIO PARA UN CUADRO>1= Nombre2= Código Animo3= TipoA= AeropuertoF= FerrocarrilP= PuertoR= Carretera4= ProductosHC= Todos los productos destinados al consumo humanoNHC= Otros productos-NT= Sin requisitos de temperatura-T= Productos congelados/refrigerados5= Animales vivos (véase la Decisión 94/957/CE de la Comisión de 28 de diciembre de 1994)U= Ungulados: bovinos, porcinos, ovinos, caprinos, solípedos domésticos y salvajesE= Équidos registrados definidos en la Directiva 90/426/CEE del ConsejoO= Otros animales4-5= Menciones especiales(1)= De acuerdo con los requisitos de la Decisión 93/352/CEE de la Comisión, adoptada en aplicación del apartado 4 del artículo 18 de la Directiva 90/675/CEE del Consejo(2)= Únicamente productos embalados(3)= Únicamente productos pesqueros(4)= Únicamente proteínas animales(5)= Únicamente lana, cueros y pieles(6)= Únicamente paja y heno(7)= Únicamente productos pesqueros procedentes de Islandia y Noruega(8)= Únicamente esperma y embriones(9)= Únicamente lana(10)= Poneys de Islandia (únicamente desde abril hasta octubre)(11)= Únicamente cerdos procedentes de Chipre(12)= Únicamente desde Malta(13)= Equinos únicamente(14)= Únicamente peces tropicales(15)= Únicamente gatos, perros, roedores, lagomorfos, peces vivos, reptiles y aves, excepto las rátidas(16)= Únicamente animales de zoológico(17)= Únicamente alimentos a granel para animales(18)= Únicamente desde Hungría(19)= Animales de acuicultura(20)= Únicamente harina de pescado"